
	讘砖诇诪讗 诇专讘讬 讞谞讬谞讗 讘谉 讙诪诇讬讗诇 讛讬讬谞讜 讚讻转讬讘 讗诐 诇讗 砖讻讘 讛谞拽讬. 驻讬专砖 讘拽讜谞讟专住 砖诇讗 讻驻诇 讗诐 砖讻讘 诇讗 讛谞拽讬 讗诇讗 诪讻诇诇 讘专讻讛 讗转讛 砖讜诪注 拽诇诇讛 讚讗讬 诪砖讜诐 讚住诪讬讱 诇讬讛 讜讗转 讻讬 砖讟讬转 讜讙讜' 讛讛讬讗 诇讗 诪驻专砖 讘讬讛 拽诇诇讛 讗砖讘讜注讛 拽诪讬讬转讗 讗诇讗 讗砖讘讜注讛 讘转专讬讬转讗 拽讗讬 讚住诪讬讱 诇讬讛 讜讛砖讘讬注 讛讻讛谉 讗转 讛讗砖讛 讘砖讘讜注转 讛讗诇讛 讜讙讜' 讜砖讘讜注讛 拽诪讬讬转讗 讗讬谉 讘讛 讗诇讛 讚讛讻讬 讻转讬讘 讜讛砖讘讬注 讗讜转讛 讛讻讛谉 讜诇讗 驻讬专砖 讘讛 拽诇诇讛 讗诇讗 诪讻诇诇 讘专讻讛 讜拽砖讛 讚讛讗 讻诇 转谞讗讬 诪讘谞讬 讙讚 讜诪讘谞讬 专讗讜讘谉 讙诪专讬' 讜讗''讻 讘注讬谞谉 讛谉 拽讜讚诐 诇诇讗讜 讜讛讻讗 讛讜讛 诇讗讜 拽讜讚诐 诇讛谉 讚讛讗 讗诐 诇讗 砖讻讘 讻转讬讘 讘专讬砖讗 讜讬''诇 讚讗诐 诇讗 砖讻讘 讞砖讜讘 讛谉 砖诪讛 砖讗谞讜 专讜爪讬诐 砖转注砖讛 讞砖讜讘 讛谉 讚讜诪讬讗 讚讗诐 讬注讘专讜 砖讗谞讜 专讜爪讬诐 砖讬注讘专讜 讜讗诐 诇讗 讬注讘专讜 讬驻住讬讚讜 讻讱 讗谞讜 专讜爪讬诐 砖转转拽讬讬诐 讚讘专讬诐 砖诇讗 砖讻讘 讗讬砖 讗讜转讛 讜讝讛讜 讛谉 讜讗诐 砖讻讘 转驻住讬讚 讜讝讛讜 诇讗讜: 讛谞拽讬. 讻转讬讘. 驻讬专砖 讘拽讜谞讟专住 讜讛讻讬 讻讜驻诇 讜讗诐 诇讗 砖讻讘 讛谞拽讬 讜讗诐 砖讻讘 讞谞拽讬 讜讗转 讻讬 砖讟讬转 讚拽讗讬 讞谞拽讬 讗讜讗转 讻讬 砖讟讬转 讚讻转讬讘 讘转专讬讛 讜拽砖讛 讚讗''讻 讛讜讛 诇讬讛 诪注砖讛 拽讜讚诐 诇转谞讗讬 讜讗谞谉 讗诪专讬谞谉 讘诪转谞讬' 讚专''诪 讘注讬 转谞讗讬 拽讜讚诐 诇诪注砖讛 诇讻谉 驻专''讬 讚诇讗 拽讗讬 讻诇诇 讗讜讗转 讻讬 砖讟讬转 讚讻转讬讘 讘转专讬讛 讗诇讗 讻转讬讘 讛谞拽讬 讜讛讜讬 讻讗讬诇讜 讛讬讛 讻转讬讘 讞谞拽讬 讜讛讻讛谉 讛讬讛 讞讜讝专 讜讻讜驻诇 讗诐 砖讻讘 讞谞拽讬 讜讛砖转讗 讛讜讬 转谞讗讬 拽讜讚诐 诇诪注砖讛: [讞谞拽讬 讻转讬讘. 驻讬' 专''讞 讚讛''拽 讗诐 诇讗 砖讻讘 讜讙讜' 转讞转 讗讬砖讱 讻诇讜诪专 转砖讗专 转讞转 讗讬砖讱 讜讗转 讻讬 砖讟讬转 讜讙讜' 诪讘诇注讚讬 讗讬砖讱 讻诇讜诪专 转诇讻讬 诪诪谞讜 讜讛讜讬 转谞讗讬 拽讜讚诐 诇诪注砖讛 讜讗注''讙 讚讛讜讬 诇讗讜 拽讜讚诐 诇讛谉 讛讗 讗诪专讬谞谉 诪讛讻讗 (住谞讛讚专讬谉 诇讘: 诇讙.) 驻讜转讞讬谉 讘讝讻讜转 转讞讬诇讛]: 转''讬 讘砖诇诪讗 诇专''诪 讛讬讬谞讜 讚讻转讬讘 讛讜讗 讬转讞讟讗 讜讙讜' 讜讗诐 诇讗 讬转讞讟讗. 转讬诪讛 诪讛 注谞讬谉 讝讛 诇诪讞诇讜拽转 讗驻讬诇讜 诇专''诪 诇诪讛 诇讬 讜讛诇讗 讘讛专讘讛 诪拽讜诪讜转 讻转讬讘 (讜讬拽专讗 讬讚) 讜专讞抓 讘诪讬诐 讜讟讛专 讜诇讗 讛讜爪专讱 诇讜诪专 讜讗诐 诇讗 讬专讞抓 诇讗 讬讟讛专 讜讬''诇 讚诇讗 讚诪讬 讚讛转诐 诪讬诇转讗 讚驻砖讬讟讗 讻讬讜谉 讚诪爪讜讛 讛讜讗 砖爪讜讛 讛拽讘''讛 讗诐 诇讗 注砖讛 诇讗 讬爪讗 讗讘诇 讛讻讗 诪砖诪注 拽爪转 砖讛讜讗 诇砖讜谉 转谞讗讬 诪讚讻转讬讘 讛讜讗 讬转讞讟讗 讜讛讜讬 讻讗讬诇讜 讻转讬讘 讗诐 讬转讞讟讗 讘讜 讬讟讛专 讜诇讗 . 讻转讬讘 讜讬转讞讟讗 讜讬讟讛专 讜讗讝 讛讜讬 爪讬讜讜讬 讻诪讜 讜专讞抓 讜讟讛专: 讗讬谉 转讜专诪讬谉 诪谉 讛转诇讜砖 注诇 讛诪讞讜讘专. 驻讬' 讘拽讜谞讟专住 ' 讛诪讞讜讘专 讗讬谞讜 讞讬讬讘 讘转专讜诪讛 讚讻转讬讘 (讚讘专讬诐 讬讞) 专讗砖讬转 讚讙谞讱 讚讘注讬谞谉 诪讬讚讬 讚诪讬讚讙谉 讜讗''讻 讛讜讬 诪谉 讛讞讬讜讘 注诇 讛驻讟讜专 讜拽砖讛 讚讗诐 讻谉 诇讚讘专讬讜 讘转诇讜砖 谞诪讬 拽讜讚诐 砖谞转诪专讞 诇讗 讛讜讬 转专讜诪讛 砖讛专讬 诇讗 诪讬讚讙谉 讜诇讬转讗 讚讛讗 讗诪专 讘注诇诪讗 (注讬专讜讘讬谉 讚祝 诇讗:) 诪注砖专 专讗砖讜谉 砖讛拽讚讬诪讜 讘砖讘讜诇讬诐 驻讟讜专 诪转专讜诪讛 讙讚讜诇讛 讚诪砖诪注 讚诪讛谞讬 讜注''拽 诪讛讛讬讗 讚讗诪专 (转专讜诪讜转 驻''讗 诪''讬) 讛转讜专诐 诪讚讘专 砖谞讙诪专 诪诇讗讻转讜 讚讛讬讬谞讜 讗讞专 诪讬专讜讞 注诇 讚讘专 砖诇讗 谞讙诪专讛 诪诇讗讻转讜 讜讛讬讬谞讜 拽讜讚诐 诪讬专讜讞 转专讜诪转讜 转专讜诪讛 诇讻''谞 诇专''讬 讛讗 讚诪讞讜讘专 驻讟讜专 谞驻拽讗 诇谉 诪讚讻转讬讘 诪诪谞讜 讚讚专讬砖 讘住驻专讬 诪诪谞讜 讜诇讗 诪谉 讛诪讞讜讘专 讚讛讗 拽专讗 讘转诇讜砖 诪讬讬专讬 讜注''讻 讗转讗 诇诪讬诪专 诪诪谞讜 讗驻讬诇讜 讘讚讬注讘讚 谞诪讬 讗住讜专 讚讗讬 诪砖讜诐 诇讻转讞讬诇讛 讗转讗 转讬驻讜拽 诇讬 诪砖讜诐 讚讻转讬讘 讚讙谞讱 讜诪讞讜讘专 诇讗讜 诪讬讚讙谉 讛讜讗 讗诇讗 砖诪注 诪讬谞讛 讚驻住讜诇 讗驻讬诇讜 讘讚讬注讘讚 讘诪讞讜讘专 讜讛讛讬讗 讚诪注砖专 砖讛拽讚讬诪讜 讘砖讘讜诇讬诐 讚诪讛谞讬 讘讚讬注讘讚 诪讬讬专讬 讘转诇讜砖 讜拽讜讚诐 诪讬专讜讞:





专诪讘"谉

讗诪专 专讘讬 转谞讞讜诐 讛谞拽讬 讻转讬讘. 拽砖讬讗 诇讬讛 诇专' 讗讘专讛诐 讝"诇 讗诐 讻谉 砖讘讜注讛 砖讬砖 讘讛 讗诇讛 讛讬讗 讜讗诪专讬谞谉 讘诪住讻转 住讜讟讛 讚祝 讬"讞 注"讗 讞讚 诇砖讘讜注讛 砖讬砖 讘讛 讗诇讛 讜讞讚 诇砖讘讜注讛 砖讗讬谉 讘讛 讗诇讛 讜讗讬讻讗 诇诪讬诪专 讗诇讛 讚讛谞拽讬 诇讗 诪驻专砖讛 讚讻讬讜谉 讚拽专讬谞谉 讛谞拽讬 砖诪注 诪讬谞讛 讗祝 砖讘讜注讛 砖讗讬谉 讘讛 讗诇讗 砖讘讜注讛 讛讬讗 讜诇诪讙诪专 诪讬谞讛 诇注诇诪讗 讗讬爪讟专讬讱.
讛拽砖讛 讻讗谉 专"转 讜讛讗 诇讗讜 拽讜讚诐 诇讛谉 讛讜讗 讜转谞讗讬 讘谞讬 讙讚 讛谉 拽讜讚诐 诇诇讗讜 讜转讬专抓 讛讻讬 拽讗诪专 讗诐 诇讗 砖讻讘 讗讬砖 讗讜转讱 转砖讗专讬 转讞转 讗讬砖讱 讜讗诐 砖讻讘 诪讘诇注讚讬 讗讬砖讱 讛谞拽讬 讚讜诪讬讗 讚讘谞讬 讙讚 讚讗诪专 诇讛诐 讗诐 讬注讘专讜 讬砖讗专讜 讘讗专抓 讛讙诇注讚 讜转讛讬 砖诇讛诐 讜讗诐 诇讗讜 讙专砖讜诐 诪诪谞讛 讜讛拽砖讛 诇注爪诪讜 讝"诇 讜讛讗 讙讘讬 讻讬 砖讟讬转 谞诪讬 讻转讬讘 转讞转 讗讬砖讱 讜驻专讬拽 讛讛讜讗 诇讛讜讚讬注讛 砖讗讬谉 讛诪讬诐 讘讜讚拽讬谉 讗讜转讛 讗诇讗 讗诐 谞讟诪讗转 转讞转 讗讬砖讛.
讜注讜讚 砖讗诇 诪驻谞讬 诪讛 讗讬谉 讚讜专砖讬谉 讻谉 (讘诪讚专砖) 专讗砖讜谉 讛砖讬讘 诪砖讜诐 讚诪讜讻讞讘专 讗砖讜谉 讗讞专 (讛砖谞讜讬讛) 讻转讬讘 讟讜诪讗讛 讜诇讗 讗砖讻讞谉 讟讜诪讗讛 讗诇讗 讘讗讬砖讜转 讜讘诪拽专讗 讛讗讞专讜谉 讻转讬讘 讻讬 砖讟讬转 转讞转 讗讬砖讱 讜讗讞专 讻讱 讻讬 谞讟诪讗转 诇诇诪讚讱 砖诇讗 讘讗 诇讚专砖讛 讻讚讗诪专讬谞谉 讜专讗砖讜谉 诇讛讘讟讬讞讛 砖讗诐 诇讗 砖讟讬转 讟讜诪讗讛 转砖讗专讬 转讞转 讗讬砖讱 讜诇讛讬讚讬注讱 砖讛讜讗 讛谉 拽讜讚诐 诇诇讗讜 讜驻讬' 讛谞拽讬 转爪讗 专讜讞讱 讜谞驻砖讬讱 诪讙讜驻讱 讜讬砖讗专 讛讙讜祝 讘诇讗 谞驻砖 讻讚讻转讬讘 谞拽讬 讻驻讬诐 讜驻讬' 讘诇讗 注讜谉 讻诪讜 谞拽讬讜转 讜讻谉 谞拽讬讜谉 砖谞讬诐 讜讻谉 讬爪讗 驻诇讜谞讬 谞拽讬 诪谞讻住讬讜 讜讻谉 讜谞拽转讛 诇讗专抓 转砖讘 讜讬砖 诪讬 砖驻讬专砖 讛谞拽讬 讗诐 砖讟讬转 讛谞拽讬 诪讬 讛诪专讬' 讻诇讜' 讻讬讜谉 (砖讬爪讗讜) 讻讱 讚讬谉 (讚诪爪讗讜) 讛诪讬诐 讛诪专讬' 谞拽讬讬诐 谞讗诪谞讬' 讘砖诇讬讞讜转谉 讜讛砖讬讘 讛专讘 讝"诇 注诇 讝讛 讛驻讬专讜砖 讚诇讗 讻转讬讘 讛谞拽讬 诪讬 讗诇讗 讛谞拽讬 诪诪讬.
讜讗讞专讬诐 讬砖 诪驻专砖讬诐 讛谞拽讬 讛住讜讟讜转 讛讗讞专讜转 砖砖转讜 讜砖讬砖转讜 诪诪讬 讛诪专讬诐 诇讜诪专 砖讟讛讜专讜转 讛讬讜 砖诇讗 讗讬专注 讘讛诐 讻诪讜 砖讗讬专注 讘讱 讘转转 讛' 讗转 讬专讬讻讱 谞讜驻诇' 讜讗诪专讜 讛谞拽讬 讛谉 讛讜讗 讜讛谞拽讬 诇讗讜 讜讬砖 讗诐 诇诪拽专' 讜诇诪住讜专转 讜砖谞讬讛诐 讘诪砖诪注 讜诇驻讬 讚注转讜 讗讬谉 爪讜专讱 诇讚讘专讬诐 讛诇诇讜 砖讗讬谉 讝讛 转谞讗讬 讻讚讬 砖讬讛讗 爪专讬讱 诇讛谉 拽讜讚诐 诇诇讗讜 讜诇转谞讗讬 讘讚讘专 讗讞讚 讜诪注砖讛 讘讚讘专 讗讞讚 砖讛谉 讙讝讬专转 讛讻转讜讘 讘转谞讗讬谉 讜讗注驻"讬 砖讻驻诇 讗讘诇 讛讬讗 讗诇讛 讜砖讘讜注讛 讜讗讬谉 讝讛 诪诪讬谉 讝讛 讻诇诇 讜诇讗 讚诪讜 讗讜转诐 讗诇讗 诇注谞讬谉 讻驻诇 讘诇讘讚 砖讻讬讜谉 砖讗诪专 专讘讬 诪讗讬专 讗讬谉 讗讜诪专讬诐 诪讻诇诇 诇讗讜 讗转讛 砖讜诪注 讛谉 讘讻诇 讚讘专 专讗讜讬 诇讜诪' 讻谉 讗讘诇 砖讗专 讚讬谞讬 讛转谞讗讬谉 诇讗 砖讬讬讻讬 讛讻讗 讻诇诇:





讘砖诇诪讗 诇专讘讬 诪讗讬专 讛讬讬谞讜 讚讻转讬讘 讛讜讗 讬转讞讟讗 讘讜 讜讗诐 诇讗 讬转讞讟讗. 拽砖讬讗 诇讬, 讜讛讗 讗诪专讬谞谉 讘诪住讻转 砖讘讜注讜转 驻专拽 砖讘讜注转 讛注讚讜转 (砖讘讜注讜转 讚祝 诇"讜 注"讘) 讻讬 诇讬转 诇讬讛 诇专' 诪讗讬专 诪讻诇诇 诇讗讜 讗转讛 砖讜诪注 讛谉 讘诪诪讜谞讗 讗讘诇 讘讗讬住讜专讗 讙专讬讚讗 讻讙讜谉 砖转讜讬讬 讬讬谉 讜驻专讜注讬 专讗砖 讗讬转 诇讬讛 诪讻诇诇 诇讗讜 讗转讛 砖讜诪注 讛谉 讜住讜讟讛 砖讗谞讬 讚讗讬住讜专' 讚讗讬转 讘讛 诪诪讜谞讗 讛讜讗 讜讛讻讗 讗住讜专讗 讙专讬讚讗 讛讜讗 讜讛讬讻讬 谞讬讞讗 诇讬讛 诇专"诪 讜讗驻砖专 讚讻讬讜谉 讚住讘专转 专讘讬 诪讗讬专 讚讗讬谉 讗讚诐 砖讜诪注 讘讻诇 诪拽讜诐 诪讻诇诇 诇讗讜 砖讜诪注 讛谉 讜讘转谞讗讬 诪诪讜谉 爪专讬讱 诇讻驻讜诇 讗祝 讘讗讬住讜专讬谉 驻注诪讬诐 砖讻讜驻诇 讗讜转谉 转讜专讛 砖诇讗 诇讬转谉 诪拽讜诐 诇讟讜注讛 诇讟注讜转 讗诇讗 讗讬 讗诪专转 讘讻诇 诪拽讜诐 诪讻诇诇 诇讗讜 讬砖 诇砖诪讜注 讛谉 讜讗驻讬' 讘转谞讗讬 诪诪讜谉 诇诪讛 讻驻诇 讻诇诇 讘砖讜诐 诪拽讜诐. 注讜讚 讬"诇 讚诪爪讬谞讜 诇诪讬诪专 诇讬讛 讜诇讬讟注诪讬讱 诇专讘讬 诪讗讬专 诪讬 谞讬讞讗 讜讻讘专 讗诪专转讬 诇讱 砖讗讬谉 讚专讻谉 讘转诇诪讜讚 讘讻诇 诪拽讜诐 诇讜诪专 讻谉 讻"砖 讘讻讗谉 讚讚讬诇诪讗 诇讗 拽讬讬诪讗 诇讬讛 讛讛讬讗 诪住拽谞讗 讚诪住讻转 砖讘讜注讜转:





专砖讘"讗

讗诪专 专' 转谞讞讜诐 讛谞拽讬 讻转讬讘. 讜讗诐 转讗诪专 讗诐 讻谉 砖讘讜注讛 砖讬砖 讘讛 讗诇讛 讛讬讗, 讜讘诪住讻转 住讜讟讛 (讬讞, 讗) 讗诪专讬谞谉 讚砖转讬 砖讘讜注讜转 讛诇诇讜 诇诪讛 讞讚 诇砖讘讜注讛 砖讬砖 讘讛 讗诇讛 讜讞讚 诇砖讘讜注讛 砖讗讬谉 讘讛 讗诇讛. 讗讬讻讗 诇诪讬诪专 讚讗诇讛 讚讛谞拽讬 诇讗 诪讬驻专砖讗 讘讛讚讬讗, 讗诇讗 诪讻讬讜谉 讚拽专讬 讛谞拽讬 砖诪注 诪讬谞讛 讚砖讘讜注讛 砖讗讬谉 注诪讛 讗诇讛 讛专讬 讛讬讗 讻砖讘讜注讛 砖讬砖 注诪讛 讗诇讛, 讜诇讗讙诪讜专讬 讗砖讘讜注讜转 讚注诇诪讗 讗爪讟专讬讱.



讛谞拽讬 讻转讬讘. 驻讬专砖 专砖"讬 讚诇砖讜谉 讛谞拽讬 讛讜讗 诇砖讜谉 讻诇诇讛, 讜诪砖诪注 讞谞拽讬, 讜讗拽专讗 讚讘转专讬讛 住诪讬讱, 讚讻转讬讘 (讘诪讚讘专 讛, 讻) 讜讗转 讻讬 砖讟讬转, 讜讛讻讬 诪驻专砖讬谞谉 诇讛讜 诇拽专讗讬 讜讛砖讘讬注 讗讜转讛 讛讻讛谉 讜讗诪专 讗诇 讛讗砖讛 讗诐 诇讗 砖讻讘 讗讬砖 讗讜转讱 讜讗诐 诇讗 砖讟讬转 讟讜诪讗讛 转讞转 讗讬砖讱 讛谞拽讬 讜讞谞拽讬 诪诪讬 讛诪专讬诐 讛诪讗专专讬诐 讛讗诇讛 讜讗转 讻讬 砖讟讬转 转讞转 讗讬砖讱. 讜专"讞 讝"诇 讛拽砖讛 讜讛讗 诇讗讜 拽讜讚诐 诇讛谉 讛讜讗, 讚讗诐 诇讗 砖讻讘 诇讗讜 讜讗转 讻讬 砖讟讬转 讛谉, 讜专' 诪讗讬专 讛谉 拽讜讚诐 诇诇讗讜 讘注讬 讻转谞讗讬 讘谞讬 讙讚. 讜转讬专抓 讛讜讗 讝"诇 讚讛讻讬 驻讬专讜砖讜 讚拽专讗讬 讗诐 诇讗 砖讻讘 讗讬砖 讗讜转讱 转讞转 讗讬砖讱, 讻诇讜诪专 转砖讗专讬 转讞转 讗讬砖讱, 讜讗诐 诇讗 砖讻讘 讗讬砖 讗讜转讱 诪讘诇注讚讬 讗讬砖讱 讛谞拽讬, 讜讛专讬 讝讛 讻转谞讗讬 讘谞讬 讙讚 讚讗诐 讬注讘专讜 讬砖讗专讜 讘讗讞讜讝转诐 讜讗诐 诇讗 讬注讘专讜 讬讟诇讜讛 诪讛诐, 讜讗祝 注诇 讙讘 讚讙讘讬 讻讬 砖讟讬转 谞诪讬 讻转讬讘 转讞转 讗讬砖讱, 讛转诐 讛讻讬 拽讗诪专 讗诐 砖讟讬转 讗讞专 砖讛讬讬转 转讞转 讗讬砖讱 诪讬诐 讘讜讚拽讬谉 讜讗诐 诇讗讜 讗讬谉 讛诪讬诐 讘讜讚拽讬谉, 讜驻讬专砖 讛讜讗 讝"诇 讛谞拽讬 诪诇砖讜谉 讜谞拽转讛 诇讗专抓 转砖讘, 讻诇讜诪专 讬砖讗专 讙讜驻讱 谞拽讬 诪谞砖诪转讱, 讜讻讚讗诪专讬谞谉 (诇注讬诇 拽讬讚讜砖讬谉 谞讜, 讘) 讗谞砖讬 讬爪讗 驻诇讜谞讬 谞拽讬 诪谞讻住讬讜.
讜讬砖 讗讜诪专讬诐 砖讗讬谉 讝讛 转谞讗讬 砖讬讛讗 爪专讬讱 诇讻诇 讚讬谞讬 讛转谞讗讬谉, 讗诇讗 讚诇专' 诪讗讬专 讚诇讬转 诇讬讛 诪讻诇诇 诇讗讜 讗转讛 砖讜诪注 讛谉, 讗诐 讻谉 讘讻诇 诪拽讜诐 砖爪专讬讱 诇诇讗讜 讜讛谉 爪专讬讱 诇讗讜诪专讜 讘驻讬专讜砖, 讜注诇 讝讛 讚拽讚拽讜 注诇讬讜 讻讗谉 讘砖诇诪讗 诇专' 讞谞讬谞讗 诪讻诇诇 砖讗诪专 讗诐 诇讗 砖讻讘 砖诪注谞讜 讗诐 砖讻讘 讗诇讗 诇专' 诪讗讬专 讗诐 砖讻讘 诪讬讘注讬 诇讬讛 诇诪讬讻转讘 讘讛讚讬讗, 讛专诪讘"谉 谞专"讜, 讜讝讛 谞讻讜谉.



讘砖诇诪讗 诇专' 诪讗讬专 讛讬讬谞讜 讚讻转讬讘 讛讜讗 讬转讞讟讗 讘讜 讜讗诐 诇讗 讬转讞讟讗. 转讬诪讛 讚讛讗 讘讗讬住讜专讗 讙专讬讚讗 讚诇讬转 讘讬讛 诪诪讜谞讗 讗讬转 诇讬讛 诇专' 诪讗讬专 诪讻诇诇 诇讗讜 讗转讛 砖讜诪注 讛谉 讻讚讗住讬拽谞讗 讘砖诇讛讬 砖讘讜注转 讛注讚讜转 (砖讘讜注讜转 诇讜, 讘) 讜讬诇讬祝 诇讛 诪砖转讜讬讬 讬讬谉 讜驻专讜注讬 专讗砖, 讜住讜讟讛 讗讬住讜专讗 讚讗讬转 讘讬讛 诪诪讜谞讗 讛讜讗, 讚诪驻住讚讛 讻转讜讘讛 讻讚讗讬转讗 讛转诐 讜讛讻讗 讗讬住讜专讗 讙专讬讚讗 讛讜讗, 讜讬砖 诇讜诪专 讚讛讜讗 讛讚讬谉 讚讛讜讛 诪爪讬 诇诪讬诪专 诇讬讛 讜诇讟注诪讬讱 诇专' 诪讗讬专 讙讜驻讬讛 诪讬 谞讬讞讗, 讜讛专讘讛 讻讬讜爪讗 讘讛 讘转诇诪讜讚 讚诪爪讬 驻专讬讱 讜诇讟注诪讬讱 讜诇讗 驻专讬讱, 讛专诪讘"谉 谞专"讜.



 诪转谞讬': 诇讗讞专 砖讬讞诇讜抓 诇讱 讬讘诪讬讱 讗讬谞讛 诪拽讜讚砖转. 讜诇专讘 讚讗诪专 讘讬讘诪讜转 驻专拽 讛讗砖讛 专讘讛 (讬讘诪讜转 爪讘, 讘) 讚讗讬谉 拽讚讜砖讬谉 转讜驻住讬谉 讘讬讘诪讛, 讚讻转讬讘 (讚讘专讬诐 讻讛, 讛) 诇讗 转讛讬讛 讗砖转 讗诪转 讛讞讜爪讛 诇讗讬砖 讝专 诇讗 转讛讗 讘讛 讛讜讬讛 诇讗讬砖 讝专, 讛讗 诪转谞讬转讬谉 诪讬转讜拽诪讗 讗驻讬诇讜 诇专讘谞谉 讚讗诪专讬 拽讚讜砖讬谉 转讜驻住讬谉 讘讞讬讬讘讬 诇讗讜讬谉, 讜讛讻讗 专讞诪谞讗 讗驻拽讛, 讗讘诇 诇砖诪讜讗诇 讚讗诪专 (砖诐) 讘注谞讬讜转谞讜 爪专讬讻讛 讙讟, 讛讗 诪转谞讬转讬谉 诪讜拽诪讬讛 诇讛 讻专' 注拽讬讘讗 讚讗诪专 讗讬谉 拽讚讜砖讬谉 转讜驻住讬谉 讘讞讬讬讘讬 诇讗讜讬谉, 讜讻讚诪讜拽讬 诇讛 专讬砖 诇拽讬砖 讛转诐 讘讬讘诪讜转, 讜专' 注拽讬讘讗 诇讬转 诇讬讛 讗讚诐 诪拽谞讛 讚讘专 砖诇讗 讘讗 诇注讜诇诐 讜讻讚讗诪专讬谞谉 诇拽诪谉 讘砖诇讛讬 砖诪注转讬谉, 讜讗讬转讗 谞诪讬 讛转诐 讘讬讘诪讜转, 讜诇诪讗讬 讚讗讬驻住讬拽讗 讛诇讻转讗 讛转诐 讻砖诪讜讗诇 讛讻讬 谞诪讬 爪专讬讻讛 讙讟 讚讛讜讛 诇讬讛 讻讛专讬 讗转 诪拽讜讚砖转 诇讬 诇讗讞专 砖诇砖讬诐 讬讜诐, 讜诪讬讛讜 诪拽讜讚砖转 讙诪讜专讛 诇讗 讛讜讬讗, 讚砖诪讜讗诇 谞诪讬 住驻讜拽讬 诪住驻拽讗 诇讬讛, 讜讻谉 讛诇讻转讗.



讗讬谉 转讜专诪讬谉 诪谉 讛转诇讜砖 注诇 讛诪讞讜讘专 讜讗诐 转专诐 讗讬谉 转专讜诪转讜 转专讜诪讛. 驻讬专砖 专砖"讬 讝"诇 诇驻讬 砖讛诪讞讜讘专 诇讗 讛讜拽讘注 诇诪注砖专讜转 讚讻转讬讘 讚讙谉 注讚 讚讗讬讚讙谉, 讜诇讗 谞讛讬专讗 讚讗诐 讻谉 讗祝 转诇讜砖 砖诇讗 谞诪专讞 讻谉, 讜讘讻诪讛 诪拽讜诪讜转 讗诪专讜 (讘专讻讜转 诪讝, 讗) 诪注砖专 专讗砖讜谉 砖讛拽讚讬诪讜 讘砖讘诇讬谉, 讗诇讗 诪讞讜讘专 谞驻拽讗 诇谉 诪讚讚专砖讬谞谉 讘住驻专讬 讜讛专诪讜转诐 诪诪谞讜, 诪诪谞讜 讜诇讗 诪谉 讛诪讞讜讘专 讚拽专讗 讘转诇讜砖 诪讬讬专讬, 讻讚讻转讬讘 (讘诪讚讘专 讬讞, 讻讜) 诇注讬诇 诪讬谞讬讛 讻讬 转拽讞讜 诪讗转 讘谞讬 讬砖专讗诇 讗转 讛诪注砖专, 讚诪砖诪注 转诇讜砖 砖讛讜讗 谞诇拽讞 讘讬讚.





专讬讟讘"讗

讘砖诇诪讗 诇专讘讬 讞谞讬谞讗 讛讬讬谞讜 讚讻转讬讘 讘住讜讟讛 讗诐 诇讗 砖讻讘 讗讬砖 讜诇讗 讻驻诇 砖讗诐 砖讻讘 诇讗 转谞拽讛 砖诪讻诇诇 诇讗讜 讗转讛 砖讜诪注 讛谉 讗诇讗 诇专"诪 讛"诇 诇诪讻转讘 讜讗诐 砖讻讘 讛谞拽讬. 讬砖 砖驻讬专砖讜 讻诪讜 讞谞拽讬 讻诇讜诪专 砖讬诪讬转讜讛 讛诪讬诐 讜讗讞专讬诐 驻讬专砖讜 讛谞拽讬 讛诪讬诐 砖讬讛讬讜 谞拽讬讬诐 讜谞讗诪谞讬诐 讘驻注讜诇转诐 诇注砖讜转 讘讱 诪砖驻讟. 讜诇讗 谞讛讬专讗 讚讗诐 讻谉 讛"诇 诇诪讻转讘 讛谞拽讬 诪讬 讛诪专讬诐 诪讗讬 诪诪讬 讛诪专讬' 讜讬"诇 讛谞拽讬 讻谞砖讬诐 讛讟讛讜专讜转 砖诇讗 谞讝讜谞讜 讜谞诪诇讟讜 诪诪讬 讛诪专讬诐 讜诇讗 讛讬讜 诇讗诇讛 讻诪讜转讱. 讜专讘讬谞讜 讛讙讚讜诇 讝"诇 驻讬' 讛谞拽讬 讙讜驻讱 诪谞驻砖讱 砖转爪讗 专讜讞讱 讜讬讛讗 讙讜驻讱 谞拽讬 诪诪谞讜 讻诪讛 讚讗转 讗诪专 讬爪讗 驻诇讜谞讬 谞拽讬 诪谞讻住讬讜. 讛谞拽讬 讻转讬讘 讜讻"转 讜讗讻转讬 讛讬讻讬 谞讬讞讗 诇专"诪 讚讛讗 讘注讬 专"诪 讛谉 拽讜讚诐 诇诇讗讜 讜讛讻讗 诇讗讜 拽讜讚诐 诇讛谉 讜讛谞讻讜谉 讚专"诪 讘讻诇 讚讜讻转讗 讘注讬 讻驻诇 诇砖讜谉 诪砖讜诐 讚诇讬转 诇讬讛 诪讻诇诇 讛谉 讗转讛 砖讜诪注 诇讗讜 讘专 诪讗讬住讜专讗 讚诇讬转 讘讬讛 诪诪讜谞讗 讗讘诇 讛谉 拽讜讚诐 诇诇讗讜 讜砖讗专 讚讬拽讚讜拽讬 转谞讗讬谉 诇讗 讘注讬 诇讛讜 讗诇讗 讘转谞讗讬谉 诇讘讚 诇讞讝拽 讛转谞讗讬 讻讚讬 砖讬讞讜诇 注诇 讛诪注砖讛 讗讘诇 讘砖讗专 注谞讬讬谞讬谉 讘讻驻讬诇讗 诇讘讚 住讙讬 诇讬讛. 讜拽砖讬讗 诇讬讛 诇专讗讘"讚 讝"诇 诇诪讗讬 讚讗诪专讬' 讛砖转讗 讛谞拽讬 讻转讬讘 讻讚讬 砖讬砖讘讬注 讘讗诇讛 诇讜诪专 诇讛 讗诐 砖讻讘 讛谞拽讬 讗砖转讻讞 砖讗祝 砖讘讜注讛 讝讜 砖诇 讻讛谉 砖诪砖讘讬注 讗转 讛讗砖讛 砖讘讜注讛 砖讬砖 讘讛 讗诇讛讛讬讗 讜讗诇讜 讘砖讘讜注讜转 讙诪专讬谞谉 讚砖讘讜注讛 砖讗讬谉 讘讛 讗诇讛 讛讜讬讗 砖讘讜注讛 诪砖讜诐 讚讻转讬讘讬 讘住讜讟讛 砖转讬 砖讘讜注讜转 讗讞讚 砖讘讜注讛 砖讬砖 注诪讛 讗诇讛 讜讗讞讚 砖讘讜注讛 砖讗讬谉 注诪讛 讗诇讛. 讜讗讬讻讗 诇诪讬诪专 讚讗谞谉 讛讻讬 讬诇驻讬谞谉 讛转诐 讚讻讬讜谉 讚诇讗 讻转讘 专讞诪谞讗 讘讛讚讬讗 讗诇讛 讘砖讘讜注讛 讝讜 讗诇讗 砖讻转讘讛 讘专诪讝 讘诪讛 砖讻转讘 讛谞拽讬 讞住专 讗砖诪讜注讬谞谉 讚砖讘讜注讛 砖讗讬谉 注诪讛 讗诇讛 砖讘讜注讛:



讘砖诇诪讗 诇专"诪 讛讬讬谞讜 讚讻转讬讘 讛讜讗 讬转讞讟讗 讻讜'. 讜讗诐 诇讗 讬转讞讟讗 讻讜' 讻诇讜诪专 讜讻驻诇 诇砖讜谞讜 讚诪讻诇诇 讛谉 讗讬 讗转讛 砖讜诪注 诇讗讜. 讜讗讬讻讗 诇诪讬讚拽 讚讛讗 讗诪专讬谞谉 讘砖讘讜注讜转 讚诪讜讚讛 专' 诪讗讬专 讘讗讬住讜专 讚诇讬转 讘讬讛 诪诪讜谞讗 讻诇诇 讚讗诪专讬谞谉 诪讻诇诇 讛谉 讗转讛 砖讜诪注 诇讗讜 讜讛讻讗 讗讬住讜专讗 讚诇讬转 讘讬讛 诪诪讜谞讗 讛讬讗 讜诇诪讛 诇讬 讻驻讬诇讗. 转讬专抓 专讘讬谞讜 讛讙讚讜诇 讛专诪讘"谉 讝"诇 讚讗讬谉 讛讻讬 谞诪讬 讚诇讗 讛讜讛 爪专讬讱 讛讻讗 讻驻讬诇讗 诇专"诪 诪讬讛讜 讻讬讜谉 讚爪专讬讱 讻驻诇讗 讘砖讗专 诪拽讜诪讜转 讘讗讬住讜专讗 讚讗讬转 讘讬讛 诪诪讜谞讗 讗祝 讘讗讬住讜专讗 讚诇讬转 讘讬讛 诪诪讜谞讗 驻注诪讬诐 砖谞讜驻诇 讗讜转讜 诇诇讗 爪讜专讱 砖诇讗 诇转转 诪拽讜诐 诇讟讜注讛 诇讟注讜转讜 讗讘诇 诇专"讞 讚住讘专 砖讗讬谉 爪讜专讱 讘砖讜诐 诪拽讜诐 诇讻驻诇 讜诪讻诇诇 讛谉 讗转讛 砖讜诪注 诇讗讜 讘讻诇 诪拽讜诐 讗诪讗讬 讻驻诇讬讛 讛讻讗 讜谞讻讜谉 讛讜讗 讜讛"专 驻谞讞住 讛诇讜讬 讝"诇 讗讞讬讜 砖诇 专讘讬谞讜 谞专讜 转讬专抓 砖诇讗 讗"专 诪讗讬专 讘讗讬住讜专讗 讙专讬讚讗 诪讻诇诇 讛谉 讗转讛 砖讜诪注 诇讗讜 讗诇讗 讘诪拽讜诐 讗讝讛专转 讗讬住讜专 讻讛讛讬讗 讚诪讬讬转讬讬谞谉 讛转诐 诪讚讻转讬讘 讬讬谉 讜砖讻专 讗诇 转砖转 讗转讛 讜讘谞讬讱 讗转讱 讘讘讜讗讻诐 讗诇 讗讛诇 诪讜注讚 讜诇讗 转诪讜转讜 讚讻讬讜谉 讚讛讜讬 讗讝讛专转 讗讬住讜专 诇讗 讛讜爪专讱 诇讻驻讜诇 讜诇讜诪专 讜讗诐 转砖转讜 转诪讜转讜 讚讻讬讜谉 讚讗诪专 诇讗 转注讘讬讚 讜诇讗 转注谞砖 诪诪讬诇讗 诪砖诪注 讚讗讬 注讘讬讚 诪讬注谞砖 讗讘诇 砖诇讗 讘诪拽讜诐 讗讝讛专转 讗讬住讜专 讗驻讬诇讜 讘讗讬住讜专 讙专讬讚讗 诇讬转 诇谉 诪讻诇诇 诇讗讜 讗转讛 砖讜诪注 讛谉 讚讗诇讜 讗诪专 专讞诪谞讗 讗诐 转砖转讜 诪讬诐 讜诇讗 讬讬谉 讘讘讗讻诐 讗诇 讗讛诇 诪讜注讚 讜诇讗 转诪讜转讜 讗讬谉 讘诪砖诪注 砖讗诐 讬砖转讜 讬讬谉 讬诪讜转讜 讗诇讗 讗诐 诇讗 讬砖转讜 讘专讬讗 诇讛诐 砖诇讗 讬诪讜转讜 讜讗诐 讬砖转讜 讗驻砖专 砖讬诪讜转讜 讜讗讬驻砖专 砖讬讞讬讜 讜讝讛 注讬拽专 讛讗 讚讗诪专讬谞谉 讛讬讻讗 讚注讘讬讚 讘专讘讬注讬 讜讘砖诪讬谞讬 专砖"讬 讝"诇 诇讗 讙专住 讘专讘讬注讬. 讚讻讬讜谉 讚讗讬讻讗 讘讬谉 讛讝讗讛 专讗砖讜谞讛 诇讘' 讙' 讬诪讬诐 诇讗 讗讬讻驻转 诇谉 讘专讗砖讜谞讛 讗诐 谞转讗讞专讛 讻讚讗讬转讗 讛转诐 讗诇讗 讛"讙 讛讬讻讗 讚注讘讚 讘讙' 讜讘讞' 讚讛砖转讗 讗讬讻讗 讟驻讬 诪讙' 讬诪讬诐 讘讬谉 讛讝讗讛 专讗砖讜谞讛 诇砖谞讬讛 讜诪讬驻住诇讗 讜讗讬讻讗 讚拽讬"诇 讗诪讗讬 诇讗 讛讜讜 讻诇 讛谞讬 讻驻讬诇讗 诇专"诪 砖谞讬 讻转讜讘讬诐 讛讘讗讬谉 讻讗讞讚 讜讗讬谉 诪诇诪讚讬谉. 讜诇讗讜 拽讜砖讬讗 讛讬讗 讚讛讗 讘讻诇 讞讚 诪讬谞讬讬讛讜 讗讬爪讟专讱 讻驻讬诇讗 诇讞讚讜砖 砖谞转讞讚砖 讘讛 拽爪转 讜诪讛 砖讛拽砖讜 诪讛诐 诇专讘 讞谞讬谞讗 诪砖讬诐 讚讗讬讻讗 讘讛讜 诪讬诇讬 砖诇讗 谞讻转讘讜 讗诇讗 诇讻驻讬诇讗 讜讛讻讬 讗转讬讗 讘驻' 诪讬 砖讗讞讝讜 讻讚讻转讬讘' 讛转诐 讜转讜 诇讗 诪讬讚讬:



诪转谞讬转讬谉 讛讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖谞转讙讬讬专 讻讜'



讙诪' 转"专 讗讬谉 转讜专诪讬谉 诪谉 讛转诇讜砖 注诇 讛诪讞讜讘专 讜诇讗 诪谉 讛诪讞讜讘专 注诇 讛转诇讜砖 讜讗诐 转专诐 讗讬谉 转专讜诪转讜 转专讜诪讛 讬砖 讗讜诪专讬诐 讚诇讬讻讗 诇驻专讜砖讬 讟注诪讗 讚诪讬诇转讗 诪砖讜诐 讚讻转讬讘 讚讙谞讱 讻讚驻讬' 专砖"讬 讝"诇 讚讗诐 讻谉 讗驻讬诇讜 讛拽讚讬诪讜 讘砖讬讘讜诇讬谉 谞诪讬 诇讗 转讛讗 转专讜诪转讜 转专讜诪讛 讚诇讗讜 讚讙谞讱 讛讜讗 讜住讜讙讬讬' 讘讻讜诇讬讛 转诇诪讜讚讗 讚转专讜诪转讜 转专讜诪讛 讘转诇讜砖 讗讞专 砖讛讘讬讗讜 砖诇讬砖 讜讻讬 讻转讜讘 讚讙谞讱 讛讬讬谞讜 诇讞讬讜讘讗 讜诇拽讘讬注讜转 诪注砖专讜转 讻讚讻转讬讘谞讗 讘驻讬专拽谉 讚诇注讬诇 讜讘诪住讻转 驻住讞讬诐 诇讗 讗砖讻讞谉 转专讜诪转 讞诪抓 讚诇讗 讛讜讛 诇讛 砖注转 讛讻讜砖专 讗诇讗 讻讚讗讞诪讬抓 讘诪讞讜讘专 讗诇讗 讟注诪讗 讚诪诇转讗 讻讚讗讬转讗 讘转讜专转 讻讛谞讬诐 讜讛专诪讜转诐 诪诪谞讜 讜诇讗 诪谉 讛诪讞讜讘专. 讜转讬诪讛 讙讚讜诇 讛讜讗 讝讛 讛讗讬讱 讬讟注讛 专砖"讬 讝"诇 讘讝讛. 讜谞专讗讛 讚讛"拽 讚讗注"讙 讚讚专砖讬谞谉 讚讙谞讱 讚讬讙讜谞讱 诪"诪 诇讗 谞驻讬拽 诪驻砖讟讬讛 讚讙谞讱 讛讬讬谞讜 砖讘讗 诇讻诇诇 讚讬讙讜谉 讚讛讬讬谞讜 转诇讜砖 讜讻谉 诇砖讜谉 专讘讬谞讜 讝"诇 讚拽讗诪专 讚讙谞讱 诪讬讚讬 讚诪讬讚讙谉 诇讗 讗诪专 讝"诇 讚讗讬讚讙谉 讗诇讗 讚诪讬讚讙谉:



讘注讗 诪讬谞讬讛 诪专讘讬 讬讜讞谞谉 讗诪专 驻讬专讜转 注专讜讙讛 讝讜 转诇讜砖讬谉 讬讛讜 转专讜诪讛 注诇 驻讬专讜转 注专讜讙讛 讝讜 诪讞讜讘专讬谉 讻讜' 注讚 诇讻砖讬转诇砖讜 讜谞转诇砖讜 驻讬' 讛讗讬 诪讻砖讬转诇砖讜 讜谞转诇砖讜 讗转专讜讜讬讬讛讜 拽讗讬 讘讬谉 讛转讜专诐 诪谉 讛转诇讜砖 注诇 讛诪讞讜讘专 讗讜 诪谉 讛诪讞讜讘专 注诇 讛转诇讜砖 讜讗诇讬讘讗 讚专讘谞谉 诪讘注讬讗 诇讬讛 讻讛"讙 砖讛驻讬专讜转 诪讘讜砖诇讬诐 讜讗讬谞诐 诪讞讜住专讬诐 讗诇讗 转诇讬砖讛 讗讬 讞砖讬讘 讚讘专 砖讘讗 诇注讜诇诐 讗讬 诇讗 讜讗诪专 诇讬讛 讚讗驻讬诇讜 诇专讘谞谉 诪讛谞讬 讚讻讬讜谉 讚诇讗 诪讞住专讬 讗诇讗 转诇讬砖讛 讜讗驻砖专 诇转诇砖诐 注讻砖讬讜 讻诇 砖讘讬讚讜 诇注砖讜转讜 诇讗讜 讻诪讞讜住专 诪注砖讛 讚诪讬 讜讻诪讗谉 讚转诇讬砖讬 讜讗拽砖讬谞谉 诇讬讛 诪诪转谞讬转讬谉 讚讗诪专讬 专讘谞谉 讚诇讗讞专 砖讗讙讬讬专 讗讜 砖转转讙讬讬专讬 讗讬谞讛 诪拽讜讚砖转 讜讗注"讙 讚讘讬讚讜 诇讛转讙讬讬专 讜驻专拽讬谞谉 讚讙专 谞诪讬 诇讗讜 讘讬讚讜 讚讗"专 讬讜讞谞谉 讙专 爪专讬讱 讙' 诪砖驻讟 讻转讬讘 讘讬讛 诪讬 讬讬诪专 讚诪讝讚拽拽讬 诇讬讛 讘讬 讚讬谞讗:





讛诪讗讬专讬

讗讘诇 诪讛 砖讗诪专 讘注谞讬谉 住讜讟讛 讘砖诇诪讗 诇专' 讞谞讬谞讗 讛讬讬谞讜 讚讻转讜讘 讗诐 诇讗 砖讻讘 讛谞拽讬 讻诇讜诪专 讜诇讗 讻驻诇 注讜讚 讗转 讛转谞讗讬 砖讝讛 砖讻转讘 讗讞专 讻谉 讜讗转 讻讬 砖讟讬转 讜讻讜' 诇讗 注诇 讛砖讘讜注讛 砖讛讜讝讻专讛 讛讜讗 讞讜讝专 讗诇讗 注诇 讛砖讘讜注讛 砖谞讗诪专讛 讗讞专讬讜 讜讛砖讘讬注 讛讻讛谉 讗转 讛讗砖讛 讘砖讘讜注转 讛讗诇讛 讜讗诪专 讛讻讛谉 讬转谉 讬"讬 讜讙讜' 讗讘诇 讛专讗砖讜谞讛 诇讗 讛讜讝讻专讛 讘讛 讗诇讛 讗诇讗 砖讗诐 诇讗 砖讻讘 讛谞拽讬 讜诇讗 讛讜爪专讱 诇讻驻讜诇 砖讗诐 砖讻讘 诇讗 转讛讗 谞拽讬讛 讜转讬专抓 讛谞拽讬 讻转讜讘 讻诇讜诪专 讘诇讗 讬讜讚 讜讛讜讗 专诪讝 诇讚专讜砖 讘讜 砖讗诐 砖讻讘 转注谞砖 讜讞讝专 讜讛拽砖讛 诇专' 讞谞讬谞讗 讚讛讗 讜讚讗讬 谞专讗讛 讚诇讛讻讗 谞拽讟 诇讬砖谞讗 讚讛谞拽讬 讻讚讬 诇讚专讜砖 讘讜 讞谞拽讬 注讚 砖转讬专抓 讘讛 砖讝讜 砖讛讜爪专讱 诇讻讱 讛讜讗 诪驻谞讬 砖讛讬讬转讬 住讜讘专 诇讜诪专 讗诐 砖讻讘 诇讗 讛谞拽讬 讜诇讗 讞谞拽讬 讗诇讗 讗讬住讜专讗 讘注诇诪讗 讬砖 诇转诪讜讛 讜讛讬讗讱 讗驻砖专 砖诇讗 诇讛讬讜转 砖诐 注讜谞砖 讗讞专 砖讛讬讗 讗砖转 讗讬砖 讜讛诇讗 讛诪讬诐 讛诪专讬诐 诇讛注谞讬砖 讛谉 讘讗讜转 讜诪转讜讱 讻讱 讬砖 诪驻专砖讬诐 讗诐 砖讻讘 讜讗讬谉 讛诪讬诐 讘讜讚拽讬谉 讻讙讜谉 砖拽讚诪讛 砖讻讬讘转 讘讜注诇 讗讜 砖诇讗 谞拽讛 讛讗讬砖 诪注讜谉 讜注讚讬诐 讜讛转专讗讛 讗讬谉 讻讗谉 诇讬注谞砖 讘讬讚讬 讗讚诐 诇讗 讛谞拽讬 讜诇讗 讞谞拽讬 讻诇讜诪专 砖讗讬谉 讻讗谉 注讜谞砖 砖诪讬诐 讗诇讗 砖注讜谉 讗讬住讜专 讘讬讚讜 拽诪"诇 砖讗祝 讝讜 讛专讘讛 砖诇讜讞讬诐 讬砖 诇诪拽讜诐 诇讙讘讜转 讗转 砖诇讜 讜讻诪讜 砖讗诪专讜 讗注"驻 砖讗专讘注 诪讬转讜转 讘讟诇讜 讜讻讜':



讜讻谉 诪讛 砖讛讜讝讻专 讘讛 诪注谞讬谉 讛讝讗讛 讛讜讗 砖讬讚注转 砖讟诪讗 诪转 爪专讬讱 讛讝讗讛 砖诇讬砖讬 讜砖讘讬注讬 讘讬谉 诇拽讚砖讬诐 讘讬谉 诇转专讜诪讛 专"诇 砖诇讬砖讬 诇讟讜诪讗转讜 讜砖讘讬注讬 诇讟讜诪讗转讜 讜谞诪爪讗 砖讬砖 砖诇砖讛 讬诪讬诐 讛驻住拽 讘讬谉 讛讝讗讛 诇讛讝讗讛 讜讻诇 砖讛讝讛 讘砖谞讬 讜砖砖讬 讗注"驻 砖讗祝 讘讝讛 讬砖 讻讗谉 讛驻住拽 砖诇砖讛 讬诪讬诐 讛讜讗讬诇 讜诪讻诇 诪拽讜诐 诪讬注讜讟 讘讬诪讬 讟讛专讛 讜住诪讱 讛讝讗转讜 诇讟讜诪讗转讜 讬讜转专 诪讚讗讬 诇讗 谞讟讛专 讜讗诐 讛讝讛 砖诇讬砖讬 讜砖诪讬谞讬 讛讜讗讬诇 讜讬砖 讬讜转专 诪砖诇砖讛 讬诪讬诐 讛驻住拽 讘讬谉 讛讝讗讛 诇讛讝讗讛 讗注"驻 砖讗讬谞讜 诪诪注讟 讘讬诪讬 讟讛专讛 讘讛讝讗讛 专讗砖讜谞讛 讜讗讚专讘讛 砖讛讜住讬祝 讘讛 讛讝讗讛 讗讞专讜谞讛 诇讗 讟讛专 讛讗 诪讻诇 诪拽讜诐 讻诇 砖诇讗 诪讬注讟 讘讬诪讬 讟讛专讛 讗讚专讘讛 讛讜住讬祝 讘讛谉 讜砖讗讬谉 讬讜转专 诪砖诇砖讛 讬诪讬诐 讘讬谉 讛讝讗讛 诇讛讝讗讛 讻讙讜谉 砖讛讝讛 专讘讬注讬 讜砖诪讬谞讬 讟讛专 讜讛讜讗 砖讗诪专讜 讘住讬驻专讬 讗讬谉 诇讬 讗诇讗 砖讘讬注讬 砖诪讬谞讬 转砖讬注讬 注砖讬专讬 诪谞讬谉 转诇诪讜讚 诇讜诪专 讜讞讟讗讜 诪讻诇 诪拽讜诐 讜诇诪讚转 砖讗转讛 爪专讬讱 诇讙专讜住 讻讗谉 住诇拽讗 讚注转讱 讗诪讬谞讗 讘砖诇讬砖讬 讜讘砖诪讬谞讬 砖驻讬专 讚诪讬 拽诪"诇 讜讗讬谉 讙讜专住讬诐 讘专讘讬注讬 讜砖诪讬谞讬 砖讛专讬 讛讝讗讛 砖讘专讘讬注讬 讜讘砖诪讬谞讬 讛讝讗讛 讛讬讗 讜讬砖 讙讜专住讬诐 讘讛 讻谉 讜诇注谞讬谉 讛讝讗讛 讘讝诪谞讛 砖讛讜讗 诪爪讜讛:



讛诪砖谞讛 讛讞诪讬砖讬转 讜讛讬讗 讞讜讝专转 诇注谞讬谉 讛讞诇拽 讛专讗砖讜谉 诇注谞讬谉 拽讚讜砖讬 讟注讜转 讜讛讜讗 砖讗诪专 讛诪拽讚砖 讗转 讛讗砖讛 讜讗诪专 住讘讜专 讛讬讬转讬 砖讛讬讗 讻讛谞转 讜讛专讬 讛讬讗 诇讜讬讛 诇讜讬讛 讜讛专讬 讛讬讗 讻讛谞转 注谞讬讛 讜讛专讬 讛讬讗 注砖讬专讛 注砖讬专讛 讜讛专讬 讛讬讗 注谞讬讛 讛专讬 讝讜 诪拽讜讚砖转 诪驻谞讬 砖诇讗 讛讟注转讜 讜讻谉 讛诇讻讛 讜讻讘专 讘讬讗专谞讜讛 讘驻专拽 砖谞讬 讜讗祝 诪拽讜诪讛 讛讬讛 诇砖诐 讗诇讗 砖谞转讙诇讙诇讛 讻讗谉 诇讘讗专 砖讗祝 诇讚注转 专' 讞谞讬谞讗 砖讗讬谞讜 诪爪专讬讱 诇转谞讗讬 讻驻讜诇 诪讻诇 诪拽讜诐 讗诐 专讜爪讛 诇讛转谞讜转 爪专讬讱 砖讬讜爪讬讗 讛转谞讗讬 讘砖驻转讬讜 砖讚讘专讬诐 砖讘诇讘 讗讬谞诐 讚讘专讬诐 讻诪讜 砖讛转讘讗专 讝讛讜 讘讬讗讜专 讛诪砖谞讛 讜驻住拽 砖诇讛 讜诇讗 谞转讞讚砖 注诇讬讛 讘讙诪专讗 讚讘专:

讗诪专 讛诪讗讬专讬 讗注"驻 砖谞转讙讬讬专讛 讗讜 谞转讙讬讬专 讛讜讗 讜砖讛讬讜 讛诪注讜转 拽讬讬诪讬谉 讘砖注讛 砖谞转讙讬讬专讛 讛讬讗 讗讜 讛讜讗 讗讬谞讛 诪拽讜讚砖转 砖诪讗讞专 砖讗讬谉 讘讬讚讜 注讻砖讜 诇拽讚砖讛 讗讬谉 拽讚讜砖讬讜 诇注转讬讚 讻诇讜诐 讜讗注"驻 砖讗诪专讜 讻诇 砖讘讬讚讜 诇讗讜 讻诪讞住专 诪注砖讛 讚诪讬 讗诇讗 讛专讬 讛讜讗 讻注砖讜讬 讜讘诇讗讞专 砖讗转讙讬讬专 诪讬讛讗 讛专讬 讘讬讚讜 诇讛转讙讬讬专 讗讬谞讜 讻谉 砖讛专讬 讙专 爪专讬讱 砖诇砖讛 讜讗祝 讘讚讬注讘讚 讗讬谉 诪砖讬讗讬谉 诇讜 讬砖专讗诇讬转 讗诇讗 讻砖讟讘诇 讘驻谞讬 砖诇砖讛 砖诇讛砖讬讗讜 讘讘转 讬砖专讗诇 讗诐 谞转讙讬讬专 讘讬谞讜 诇讘讬谉 注爪诪讜 讗讬谞讜 讻诇讜诐 讜讗讞专 砖讛讜讗 爪专讬讱 讘"讚 讗讬谞讜 讘讬讚讜 讜讛讜讗 砖讗诪专讜 诪讬 讬讬诪专 讚诪讝讚拽拽讬 诇讬讛 讘讬 讚讬谞讗 讜讻诇 砖讻谉 讘讗讞专 砖转转讙讬讬专讬 砖讛专讬 讗讬谉 讘讬讚讜 诇讙讬讬专讛 诇讗讞专 砖讗砖转讞专专 诇讗讞专 砖转砖转讞专专讬 讗讬谞讛 诪拽讜讚砖转 砖讛专讬 讗讬谉 讘讬讚讜 注讻砖讜 诇拽讚砖讛 讜讻谉 讗讬谉 讘讬讚讜 注讻砖讜 诇砖讞专专 注爪诪讜 讗讜 讛砖驻讞讛 砖讘砖驻讞讛 砖诇 讗讞专讬诐 讗谞讜 注住讜拽讬诐 讜讗驻讬诇讜 讛讬转讛 砖驻讞讛 砖诇讜 砖讘讬讚讜 诇砖讞专专讛 讜讗注"驻 砖爪专讬讻讛 讟讘讬诇讛 诪讻诇 诪拽讜诐 讗讬谞讛 爪专讬讻讛 砖诇砖讛 砖讛专讬 讻讘专 讟讘诇讛 讟讘讬诇转 讙专讜转 讘砖注转 砖驻讞讜转讛 讜讗驻讬诇讜 注讚讬诐 诇讟讘讬诇转讛 讗讬谞讛 爪专讬讻讛 砖讛讜讗 谞讗诪谉 注诇 讛砖讞专讜专 讜讗诐 讻谉 讛专讬 讘讬讚讜 讛讜讗 讗注驻"讻 讗讬谞讛 诪拽讜讚砖转 讜诪讟注诐 讗讞专 讛谞讝讻专 讘讙诪专讗 讜讛讜讗 讚诪注讬拽专讗 讘讛诪讛 专"诇 讻砖拽讘诇讛 讛拽讚讜砖讬谉 讜讛砖转讗 讚注转 讗讞专转 砖讻诇 注讘讚 讗讜 砖驻讞讛 讻谞注谞讬转 讜砖讘砖讘注讛 注诪诪讬谉 注诐 讛讚讜诪讛 诇讞诪讜专 讛讜讗 诪讛 砖讗讬谉 讻谉 讘讙讜讬:



诇讗讞专 砖讬诪讜转 讘注诇讬讱 讗诐 讛讬讗 讗砖转 讗讬砖 讗讜 诇讗讞专 砖转诪讜转 讗讞讜转讬讱 讗诐 讛讬讗 讗讞讜转 讗砖转讜 讗讬谞讛 诪拽讜讚砖转 砖讛专讬 讗讬谉 讘讬讚讜 诇拽讚砖讛 注讻砖讜 讜讻诇 砖诇讗 讘讗 诇注讜诇诐 讜讗讬谉 讘讬讚讜 诇讛讘讬讗讜 讗讬谞讜 讻诇讜诐 诇讗讞专 砖讬讞诇讜抓 诇讬讱 讬讘诪讬讱 讗讬谞讛 诪拽讜讚砖转 诪驻谞讬 砖讛讜讗 住讜讘专 讗讬谉 拽讚讜砖讬谉 转讜驻住讬谉 讘砖讜诪专转 讬讘诐 讗注"驻 砖讗讬谞讛 讗诇讗 诪讞讬讬讘讬 诇讗讜讬谉 讜诪砖讜诐 讚讻转讬讘 诇讗 转讛讬讛 讗砖转 讛诪转 讜讻讜' 讜讚专砖讜 讘讛 诇讗 转讛讗 讘讛 讛讜讬讛 讜讛专讬 讗讬谉 讘讬讚讜 诇讞诇讜抓 讜讻谉 砖谞讗讜讛 讘讬讘诪讜转 讻诪讜 砖讗诪专讜 砖诐 讗诪专 专' 讬讜讞谞谉 讗讬谉 拽讚讜砖讬谉 转讜驻住讬谉 讘讬讘诪讛 讗诪专 诇讬讛 专讬砖 诇拽讬砖 讜诇讗 诪砖谞转谞讜 讛讬讗 诇讗讞专 砖讬讞诇讜抓 诇讬讱 讬讘诪讬讱 讗讬谞讛 诪拽讜讚砖转 讗诪专 诇讬讛 讗讬 诇讗讜 讚讚诇讗讬 诇讱 讞住驻讗 诪讬 诪砖讻讞转 诪专讙谞讬转讗 转讜转讗 讗诇诪讗 驻砖讬讟 诇讛诐 砖讻谉 讜讻谉 讘住讜祝 驻专拽 讝讛 讗诪专讜 诪讛 讬讘诪讛 砖讛讬讗 讘诇讗讜 讜讗讬谉 拽讚讜砖讬谉 转讜驻砖讬谉 讘讛 讜诪转讜讱 讻讱 讛专讘讛 驻住拽讜 讻谉 讜诪讻诇 诪拽讜诐 专讜讘 驻讜住拽讬诐 驻住拽讜 讘砖讜诪专转 讬讘诐 砖拽讚讜砖讬谉 转讜驻住讬谉 讘讛 诪住驻拽 诪住驻拽讗 诇谉 讘诇讗 转讛讬讛 讗砖转 讛诪转 讗诐 讛讜讗 讘讗 诇诇讗讜 讙专讬讚讗 讻砖讗专 讞讬讬讘讬 诇讗讜讬谉 讗讜 砖诪讗 驻讬专讜砖讜 诇讗 转讛讗 讘讛 讛讜讬讛 讜诇讚注转 讝讛 诪讛 砖讗诪专 讗讬谉 诪诪讝专 诪讬讘诪讛 驻讬专讜砖讜 诪诪讝专 讜讚讗讬 讗诇讗 砖讞讻诪讬 讛爪专驻转讬诐 驻讬专砖讜 讘讜 讗驻讬诇讜 诪诪讝专 住驻拽 讜诇讚注转谞讜 诪讬讛讗 讛讜讗讬诇 讜拽讚讜砖讬讜 转讜驻住讬谉 讘讛 诪住驻拽 讗祝 讘诇讗讞专 砖讬讞诇讜抓 诇讬讱 讬讘诪讬讱 诪拽讜讚砖转 诪住驻拽 砖讛专讬 讗诇讜 拽讚砖讛 注讻砖讜 拽讚讜砖讬谉 转讜驻住讬谉 讘讛 诪住驻拽 讜讻谉 驻住拽讜讛 诇讛讚讬讗 讙讚讜诇讬 讛诪讞讘专讬诐 讜谞诪爪讗转 诪砖谞转谞讜 讻诇讛 讛诇讻讛 讞讜抓 诪讬讘诪讛 讜讗祝 讬讘诪讛 讚讜拽讗 讘拽讚讜砖讬 住驻拽:



讛讗讜诪专 诇讞讘专讜 讗诐 讬诇讚讛 讗砖转讱 谞拽讘讛 讛专讬 讛讬讗 诪拽讜讚砖转 诇讬 诇讗 讗诪专 讻诇讜诐 讗驻讬诇讜 讘砖讗砖转讜 诪注讜讘专转 讜诇讗 注讜讚 讗诇讗 讗驻讬诇讜 讘讛讜讻专 注讜讘专讛 讜诇讗 讗诪专讜 讘讙诪专讗 讘讛讜讻专 注讜讘专讛 砖诪拽讜讚砖转 讗诇讗 诇讚注转 专' 讗诇讬注讝专 讘谉 讬注拽讘 砖住讜讘专 讗讚诐 诪拽谞讛 讚讘专 砖诇讗 讘讗 诇注讜诇诐 讜诪讛 砖讗诪专讜 讘讛讜讻专 注讜讘专讛 讜讚讘专讬 讛讻诇 驻讬专讜砖讜 注诇 专讘讛 讜专讘 讬讜住祝 砖讛讬讜 讞诇讜拽讬诐 讘讚讘专讬 专' 讗诇讬注讝专 讘谉 讬注拽讘 讜诇讗 谞讗诪专 讜讚讘专讬 讛讻诇 砖讬讛讬讜 讞讻诪讬诐 诪讜讚讬诐 讘讛 讻诇诇 砖讛专讬 讛讜讗 讚讘专 砖诇讗 讘讗 诇注讜诇诐 讜讻诇 砖讗讬谉 诪拽谞讬谉 诇讜 讗讬谞讜 谞拽谞讛 诇讜 讙诐 讻谉 讜讙讚讜诇讬 讛诪讞讘专讬诐 砖讻转讘讜 讘讛讜讻专 注讜讘专讛 诪拽讚砖转 转讬诪讛 讛讜讗 讗诇讗 砖讻讘专 讛专讙讬砖讜 讘讛诐 讙讚讜诇讬 讛诪讙讬讛讬诐 讜诪讻诇 诪拽讜诐 讬砖 诪驻专砖讬诐 讚讘专讬讛诐 讘讗讜诪专 诇讻砖转诇讚 转讛讗 诪拽讜讚砖转 诇讬 讜驻讜住拽讬诐 讘诪讝讻讛 诇注讜讘专 砖讗诪专讜 讘讜 诇讗 拽谞讛 砖讗诐 讗诪专 诇讻砖转诇讚 拽谞讛 讜诪讗讞专 砖拽讜谞讛 谞拽谞讛 讜讗祝 专讘讜转讬 讻转讘讜讛 讻谉 讜诪讻诇 诪拽讜诐 讗谞讜 驻讜住拽讬诐 砖讗祝 讘诇讻砖转诇讚 诇讗 拽谞讛 讻诪讜 砖讘讬讗专谞讜 讘诪拽讜诪讜 讗诇讗 砖讬砖 讞讜讻讻讬诐 讘讛 讜诇讚注转诐 讘讝讜 诪拽讜讚砖转 诪住驻拽 讜诪讻诇 诪拽讜诐 讗讬谉 诇讛诐 讟注谞讛 诪讝讜 诇讛讻专讬注 诪诪谞讛 讚注转 讙讚讜诇讬 讛诪讞讘专讬诐 讘讝讜 砖讛专讬 驻住拽讜 讛诐 住转诐 砖讛诪讝讻讛 诇注讜讘专 诇讗 拽谞讛 讜诇讗 讞诇拽讜 讘讛 讘讬谉 砖讗诪专 诇讻砖转诇讚 诇砖诇讗 讗诪专 诇讻砖转诇讚 讜诪讻诇 诪拽讜诐 讗祝 讛诐 讻转讘讜 讘讝讜 诪讚专讱 住讘专讗 砖爪专讬讱 诇讞讝讜专 讜诇拽讚砖讛 诪讗讘讬讛 诇讗讞专 砖转诇讚 砖讬讻谞讬住讛 讘拽讚讜砖讬谉 砖讗讬谉 讘讛诐 砖讜诐 讚讜驻讬:



讝讛讜 讘讬讗讜专 讛诪砖谞讛 讜讻讘专 讛讘谞转 驻住拽 砖诇讛 诪转讜讱 讚讘专讬谞讜 讜讚讘专讬诐 砖谞讻谞住讜 讘讙诪专讗 转讞转讬讛 讗诇讜 讛谉:



讛诪讞讜讘专 讗讬谞讜 讘讚讬谉 讞讬讜讘 转专讜诪讛 砖谞讗诪专 专讗砖讬转 讚讙谞讱 讜讗讬谉 讚讙谉 讗诇讗 讘讻专讬 诪注转讛 讗讬谉 转讜专诪讬谉 诪谉 讛转诇讜砖 注诇 讛诪讞讘专 讜诇讗 诪谉 讛诪讞讘专 注诇 讛转诇讜砖 讜讗诐 转专诐 讗讬谉 转专讜诪转讜 转专讜诪讛 讻诇诇 讛讜讗讬诇 讜讻讜谞转讜 诪谉 讛诪讞讘专 诇转诇讜砖 讜诪谉 讛转诇讜砖 诇诪讞讘专 讜讛讻诇 讟讘诇 讜爪专讬讱 转拽讜谉 讛转诇讜砖 诪注讻砖讜 讜讛诪讞讘专 诇讻砖讬转诇砖 讜讛讜讗 注讻砖讜 讙讝诇 讘讬讚 讻讛谉 讜爪专讬讱 诇讛讞讝讬专 讜诪讻诇 诪拽讜诐 讗诐 诇讗 讻讬讜谉 诇转专讜诪讛 讝讜 诪注讻砖讜 讗诇讗 诇讻砖讬转诇砖 讻讙讜谉 砖讗诪专 驻讬专讜转 注专讜讙讛 讝讜 讛转诇讜砖讬诐 讬讛讬讜 转专讜诪讛 注诇 驻讬专讜转 注专讜讙讛 讝讜 讛诪讞讘专讬诐 诇讻砖讬转诇砖讜 讗讜 驻讬专讜转 注专讜讙讛 讝讜 讛诪讞讘专讬诐 讬讛讬讜 转专讜诪讛 注诇 驻讬专讜转 注专讜讙讛 讝讜 讛转诇讜砖讬谉 诇讻砖讬转诇砖讜 讛讜讗讬诇 讜讚注转讜 注诇 砖注转 讞讬讜讘 讜讻谉 砖讘讬讚讜 诇讛讘讬讗 砖注转 讛讞讬讜讘 砖讛专讬 讘讬讚讜 诇转诇砖诐 注讻砖讜 讚讘专讬讜 拽讬讬诪讬谉 诪讻诇 诪拽讜诐 讚讜拽讗 讘砖讛讘讬讗讜 讛诪讞讘专讬诐 砖诇讬砖 讘砖注转 讗诪讬专转讜 砖讗讬谉 讚讬谉 讚讘专 砖诇讗 讘讗 诇注讜诇诐 讗诪讜专 讗诇讗 讘讚讘专 砖讗讬谉 讬讻讜诇 诇讛拽谞讜转讜 注讻砖讜 讗讘诇 讚讘专 砖讬讻讜诇 诇讛拽谞讜转讜 注讻砖讜 讗注"驻 砖讛讜讗 诪拽谞讛讜 诇砖注讛 砖讗讬谞讛 讘注讜诇诐 讗讬谞讜 拽专讜讬 讚讘专 砖诇讗 讘讗 诇注讜诇诐 讜讻诪讜 砖讗诪专讜 讘讞诪讬砖讬 砖诇 讻转讘讜转 砖讚讛 讝讜 砖讗谞讬 诪讜讻专 诇讻砖讗拽讞谞讛 转拽讚讜砖 拽讚砖讛 讛讜讗讬诇 讜讘讬讚讜 诇讛拽讚讬砖讛 注讻砖讜 讜讗注"驻 砖讛讜讗 诪拽讚讬砖讛 诇砖注讛 砖讗讬谞讛 讘注讜诇诐 砖讛专讬 讗诪专 诇讻砖讗拽讞谞讛 讜诪讻诇 诪拽讜诐 讻诇 砖诇讗 讛讘讬讗讜 砖诇讬砖 讘砖注转 讗诪讬专转讜 讗讬谞讜 讻诇讜诐 讗驻讬诇讜 讘砖讞转 砖讛讜讗 专讗讜讬 诪讬讛讗 诇讬拽爪专 诇诪讗讻诇 讘讛诪讛 讜讗讬谉 爪专讬讱 诇讜诪专 讘讗讙诐 专"诇 砖讗讬谞讜 专讗讜讬 诇诪讗讻诇 讗祝 诇讘讛诪讛 讗注"驻 砖讙讚诇 注讚 讻讚讬 砖讬砖 讘讜 讻讚讬 诇讻讜祝 专讗砖讜 讗诇讗 讗祝 讘砖讞转 讻谉 讘讬谉 砖诇 砖讚讛 讘讬转 讛讘注诇 讘讬谉 砖诇 砖讚讛 讘讬转 讛砖诇讞讬诐 砖讻诇 讗诇讜 讗注"驻 砖诇注谞讬谉 诪讻讬专讛 讘讗 诇注讜诇诐 讛讜讗 讗讞专 砖讬爪讗讜 讜诇讘诇讘讜 诇注谞讬谉 转专讜诪讛 讚讘专 砖诇讗 讘讗 诇注讜诇诐 讛谉 讛讜讗讬诇 讜诇讗 讘讗 讞讬讜讘 转专讜诪讛 砖诇讛诐:





转讜住驻讜转 专讗"砖

讙诪专讗 讞谞拽讬 讻转讬讘. 讜讗"转 讗讻转讬 讞讜讬 诇讗讜 拽讜讚诐 诇讛谉 讚讗诐 诇讗 砖讻讘 讻转讬讘 讘专讬砖讗 讜讬"诇 讚诇讗 砖讻讘 讞砖讘 诇讬讛 讛谉 砖讛讜讗 拽讬讜诐 讛转谞讗讬 讻诪讜 讗诐 讬注讘专讜 讜谞转转诐 讜讛"谞 讗诐 谞拽讬讬讛 讛讬讗 诇讗 转驻住讬讚 讜讗诐 诇讗讜 转驻住讬讚 讛讬讬谞讜 讗诐 砖讻讘. 讜诪讬讛讜 讗讻转讬 拽' 讚讛"诇 诪注砖讛 拽讜讚诐 诇转谞讗讬 讚讛谞拽讬 讻转讬讘 讜讗转 讻讬 砖讟讬转. 讜专"讞 驻讬' 讘注"讗 讛谞拽讬 讻转讬讘 讛讻诇 诇砖讜谉 谞拽讬讜谉 讜讬砖 诇驻专砖讜 讘讘' 注谞讬讬谞讬诐 讚讗诐 诇讗 砖讟讬转 讟讜诪讗讛 转砖讗专 转讞转 讗讬砖讱 谞拽讬讛 讻诪讜 讘谞讬 讙讚 讜讘谞讬 专讗讜讘谉 讘讗专抓 讛讙诇注讚 讛谞拽讬 诪诪谞讜 讜讗诐 砖讟讬转 诇讗 讬砖讗专 注诪讱 讗诇讗 讬诇拽讞 诪诪讱 砖谞讗' 诪讘诇注讚讬 讗讬砖讱 讻诇讜' 转砖讗专讬 诪讘诇注讚讬 讗讬砖讱 讻诪讜 讘谞讬 讙讚 讜讘谞讬 专讗讜讘谉 砖讗诐 诇讗 讬注讘专讜 转诇拽讞 诪讛诐 讗专抓 讛讙诇注讚. 讜诇驻讬' 谞讬讞讗 讚讻转讬讘 诪讘诇注讚讬 讗讬砖讱 讘转专 讻讬 砖讟讬转 讚讛讜讬 转谞讗讬 拽讜讚诐 诇诪注砖讛. 讜诪讬讛讜 拽' 讚讗"讻 诇讗 讛讬讛 爪专讬讱 讻诇诇 诇讛谞拽讬 讻转讬讘 砖讛专讬 讻驻诇 讜讞讝专 诇讙诪专讬 讘讛讗讬 拽专讗 讚讗转 讻讬 砖讟讬转 讗诇讗 讗讬谞讜 讞讜砖砖 讘讛讛讬讗 讻驻讬诇讜转 讻讚驻专砖"讬 讚讛讛讜讗 讘砖讘讜注转 讛讗诇讛 讻转讬讘 讜讘' 砖讘讜注讜转 讛谉 讻讚讗讬转讗 讘驻"讘 讚住讜讟讛 砖转讬 砖讘讜注讜转 讛诇诇讜 诇诪讛 讗' 砖讘讜注讛 砖讬砖 注诪讛 讗诇讛 讜讗' 砖讘讜注讛 砖讗讬谉 注诪讛 讗诇讛. 讜谞专讗讛 诇驻专砖 讚讛"拽 讞谞拽讬 讻转讬讘 诪讚诪砖谞讬 专讞诪谞讗 诇诪讬讻转讘 讛谞拽讬 讘诇讗 讬讜"讚 讚专讬砖 讘讬讛 砖讛讜讗 讗讜诪专 诇讛 讗诐 砖讻讘 讞谞拽讬 讗"谞 诇讗 讛讬讛 讗讜诪专讜 讻讬讜谉 砖诪转讞诇讛 讗讜诪专 讗诐 诇讗 砖讻讘 讛谞拽讬 讛诪住讜专转 砖谞讻转讘 讞住专 讻讗诇讜 讗诪专 诇讛 讗诐 砖讻讘 讞谞拽讬:



讚拽讗 诪驻讬砖 讘讬诪讬 讟讜诪讗讛. 专砖"讬 讙专' 讚拽讗 诪驻讬砖 讘讬诪讬 讟讛专讛 讜讛讻诇 讗讞讚:



讗讬谉 转讜专诪讬谉 诪谉 讛转诇讜砖 注诇 讛诪讞讜讘专. 驻专砖"讬 讚诪讞讜讘专 诇讗讜 讘专 转专讜诪讛 讛讬讗 诪砖讜诐 专讗砖讬转 讚讙谞讱 诪讬讚讬 讚诪讚讙谉 讜拽' 讚讗讬 诪讛讗讬 拽专讗 谞驻拽讗 讗驻讬' 转诇讜砖 拽讜讚诐 诪讬专讜讞 谞诪讬 讜讘讻诇 讚讜讻转讗 讗诪专讬' 诪注砖专 专讗砖讜谉 砖讛拽讚讬诪讜 讘砖讘讜诇讬谉 讜讘驻' 讻诇 砖注讛 谞诪讬 讚讜讞拽 诇诪爪讜讗 转专讜诪转 讞诪抓 砖诇讗 讛讬转讛 诇讛 砖注转 讛讻讜砖专 讻讙讜谉 讚讗讞诪讬抓 讘诪讞讜讘专 讗讘诇 转诇讜砖 拽讜讚诐 诪讬专讜讞 讛讬转讛 诇讛 砖注转 讛讻讜砖专 讗诇诪讗 讚拽讜讚诐 诪讬专讜讞 谞诪讬 专讗讜讬 诇转专讜诐 讗诇讗 诪讞讜讘专 讚专讬砖 诇讬讛 讘住驻专讬 讜讛专诪讜转诐 诪诪谞讜 转专讜诪转 讛' 讜诇讗 诪谉 讛诪讞讜讘专 讚拽专讗 讘转诇讜砖 讗讬讬专讬 讻讚讻转讬讘 诇注讬诇 诪谞讬讛 讻讬 转拽讞讜 诪讗转 讘谞讬 讬砖专讗诇 讗转 讛诪注砖专 讚诇砖讜谉 拽讬讛讛 诪砖诪注 讛谞讬拽讞 讘讬讚:





转讜住驻讜转 专"讬 讛讝拽谉

诇讗讞讚 砖讬讞诇讜抓. 拽住讘专 讛讗讬 转谞讗 讗讬谉 拽讚讜砖讬谉 转讜驻住讬谉 讘讬讘诪讛 诇砖讜拽:



讗讬谞讛 诪拽讜讚砖转. 讚讛讜"诇 讚讘专 砖诇讗 讘讗 诇注讜诇诐 讜注讻砖讬讜 讗讬谉 讻讞讜 诇拽讚砖讛:



诪讞讜讘专 讗讬谞讜 讞讬讬讘 讘转专讜诪讛 讚讚讙谉 讻转讜讘 讜讚讙谉 谞讗住祝 讘讻专讬 诪砖诪注 讜转讜专诐 诪谉 讛驻讟讜专 注诇 讛讞讬讜讘 讛讜讗 讟讘诇 讘讬讚 讬砖专讗诇. 讜诪谉 讛讞讬讜讘 注诇 讛驻讟讜专 讛讜讗 讟讘诇 讘讬讚 讻讛谉:



诇讻砖讬转诇砖讜 讜谞转诇砖讜. 诪讬 讞讬讬诇讛 注诇讬讛 砖诐 转专讜诪讛 诇诪驻专注:



讜驻讬专讜转 注专讜讙讛. 讻诇讜诪专 讗讜 砖讗诪专 驻讬专讜转 讜讻讜':



讻诇 砖讘讬讚讜. 诇转诇讜砖 讜诇讛驻专讬砖 诪讬讚:



讜讛专讬 讙专. 砖讘讗 诇讛转讙讬讬专. 讜转谞谉 诇讗讞专 砖讗转讙讬讬专 讗讬谞讛 诪拽讜讚砖转.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜讛讝讛 讛讟讛讜专 讻讜' 诇"诇 诇讗讜 诇专讘讬 讞谞讬谞讗 驻专讬讱 讗诇讗 诇讚"讛 讘注讬 诇讛 注讻"诇 讜讬砖 诇讚拽讚拽 讚讗讬诪讗 诇专"诪 讛讜讛 谞讬讞讗 诇讬讛 讻讬讜谉 讚讜讗诐 诇讗 讬转讞讟讗 讜讙讜' 讘注讬 诇转谞讗讬 讻驻讜诇 讗爪讟专讬讱 讛讗讬 拽专讗 讜讛讝讛 讛讟讛讜专 讜讙讜' 诇诪注讟 讚注讘讬讚 讘讞讚 诪谞讬讬讛讜 诇讗 注讘讬讚 讗讘诇 诇专"讞 讘"讙 讛讗 砖诪注讬谞谉 诇讬讛 诪讜讗诐 诇讗 讬转讞讟讗 讜讙讜' 讜讬砖 诇讬讬砖讘 讚讜讚讗讬 讘讜讗诐 诇讗 讬转讞讟讗 讜讙讜' 诇讗 讬讟讛专 诪砖诪注 砖驻讬专 讚注讘讬讚 讘讞讚 诪谞讬讬讛讜 诇讗 注讘讬讚 讗讘诇 讘讛讝讛 讛讟讛讜专 注诇 讛讟诪讗 讘讬讜诐 讜讙讜' 诇讗 诪砖诪注 讚讗讬 诇讗 注讘讬讚 讛讻讬 讚诇讗 讟讛讜专 讜拽"诇:


转讜住' 讘讚"讛 讛谞拽讬 讻转讬讘 驻讬' 讘拽讜谞讟专住 讻讜' 讜拽砖讛 讚讗"讻 讛讜讛 诇讬讛 诪注砖讛 拽讜讚诐 诇转谞讗讬 讻讜' 注讻"诇 讜讘转"讬 讜讝"诇 讛谞拽讬 讻转讬讘 驻专"讞 讚讛"拽 讗诐 诇讗 砖讻讘 讜讙讜' 转讞转 讗讬砖讱 讻诇讜诪专 转砖讗专 转讞转 讗讬砖讱 讜讗转 讻讬 砖讟讬转 讜讙讜' 诪讘诇注讚讬 讗讬砖讱 讻诇讜诪专 转诇讻讬 诪诪谞讜 讜讛讜讬 转谞讗讬 拽讜讚诐 诇诪注砖讛 讜讗注"讙 讚讛讜讬 诇讗讜 拽讜讚诐 诇讛谉 讛讗 讗诪专讬谞谉 诪讛讻讗 驻讜转讞讬谉 讘讝讻讜转 转讞讬诇讛 注讻"诇 转讜住' 讬砖谞讬诐 讜讚讜"拽:





诪讛专"诐

讚"讛 讗讬谉 转讜专诪讬谉 讜讻讜' 注讚 讜诇讬转讗 讚讛讗 讗诪专 讘注诇诪讗 诪注砖专 专讗砖讜谉 砖讛拽讚讬诪讜 讘砖讘诇讬诐 讜讻讜' 讚诪砖诪注 讚诪讛谞讬. 驻讬' 讚讗诐 讗讬转讗 讚讛讟注诐 讛讜讬 讚讗讬谉 转讜专诪讬谉 诪谉 讛转诇讜砖 注诇 讛诪讞讜讘专 诪砖讜诐 讚诪讞讜讘专 驻讟讜专 诪讟注诐 专谞谞讱 讗"讻 讬诇驻讜转讗 讚讚讙谞讱 注讘讬讚 诇讬讛 讚讗驻讬诇讜 讘讚讬注讘讚 诇讗 诪讛谞讬 讻讚拽转谞讬 讛讻讗 讜讗诐 转专诐 讗讬谉 转专讜诪转讜 转专讜诪讛 讜讗驻讬' 诇讗讞专 转诇讬砖讛 拽讜讚诐 砖谞转诪专讞 讜讗"讻 讙讘讬 诪注砖专 谞诪讬 讚讬谞讗 讛讻讬 讚讛讗 讙讘讬 诪注砖专 谞诪讬 讻转讬讘 讚讙谞讱 讜讘注诇诪讗 讗诪专讬谞谉 诪注砖专 专讗砖讜谉 砖讛拽讚讬诪讜 诇讜讬 讘砖讘诇讬诐 拽讜讚诐 砖谞转诪专讞 讜谞注砖讛 讚讙谉 诪讛谞讬 讚讗诇"讻 诇诪讛 讬讛讗 讛诇讜讬 驻讟讜专 诪谉 讛转专讜诪讛 讻砖讬诪专讞谞讜 讗讞"讻 讛讗 讗讜转讛 拽讚讬诪讛 砖拽讬讚诐 讜诇拽讞 讛诪注砖专 讗讬谞讛 讻诇讜诐 讜拽"诇 讜讻谉 诪爪讗转讬 砖讛拽讜砖讬讗 讛讬讗 诪讻讞 诪注砖专 讻诪讚讜诪讛 诇讬 讘讞讬' 专讬讟讘"讗:





讞讻诪转 砖诇诪讛

讙诪' 讞专讘 转讗讻诇讜 讻讜' 谞"讘 驻住讜拽 讛讜讗 讘讬砖注讬讛 讜讗讬谞讜 专"诇 砖讬讗讻诇讜 讞专讘 讗"讻 讛讬讛 诇讜 诇谞拽讜讚 讻诪讜 讟讜讘 讛讗专抓 转讗讻诇讜 讚诇注讬诇 诪讬谞讬讛 讗诇讗 驻讬专讜砖讜 讗讻讬诇转 讞专讘 讻诇讜诪专 拽讗讬 注诇 讚诇注讬诇 讗诐 转砖诪注讜 讟讜讘 讛讗专抓 转讗讻诇讜 讜讗诐 转诪讗谞讜 讛讗讻讬诇讛 诇讗 转讛讬讛 讻讬 讗诐 诇讞专讘 讜驻讬' 专讚"拽 讻谉 讛讜讗 讜诇讻谉 讛讙诪专讗 讙"讻 专讜爪讛 诇讬讬砖讘 讗讬讱 讛讬讗 讗讻讬诇转 讞专讘 讗诇讗 讗讻讬诇讛 砖拽砖讛 讻讞专讘 讜诇讻谉 谞拽讜讚 转讗讻诇讜:


砖诐 讗拽讜砖讬 讻讜' 谞"讘 驻讬' 讘注专讜讱 讻诪讜 拽砖讛:





专砖"砖

讙诪专讗 住讚"讗 讻讜' 讜讗诐 砖讻讘 讻讜' 讗诇讗 讗讬住讜专讗 讘注诇诪讗. 谞专讗讛 诇讛讙讬讛 讬住讜专讬诐 讘注诇诪讗:



砖诐 住讚"讗 诪爪讜转 讛讝讗讛 讘讙' 讜讘讝' 讜讛讬讻讗 讚注讘讚 讘讞讚 诪讬谞讬讬讛讜 注讘讚. 注驻专砖"讬 讜诇驻讬专讜砖讜 讛讬讻讗 讚讛讜讛 讘诇砖讜谉 爪讬讜讜讬 讗祝 诇专讞讘"讙 爪专讬讱 诇讻驻诇讜. 讜讛讜讗 讛讬驻讱 诪讚讘专讬 讛转讜住' 讚诇讚讬讚讛讜 讛讬讻讗 讚讻转讬讘 讘诇砖讜谉 爪讬讜讜讬 讗祝 诇专"诪 讗"爪 诇讻驻诇讜. 讜诇注"讚 谞诇"驻 住讚"讗 诪爪讜转 讛讝讗讛 讘讙' 讜讝' 讛讬讬谞讜 讚讛转讜专讛 拽讘注讛 讝诪谞讬 讛讝讗讛 讘讙' 讜讝' 诇讗驻讜拽讬 砖讗专 讬诪讬诐 讚讗讬谞谉 诪讜讻砖专讬诐 诇讛讝讗讛 专拽 讘' 讬诪讬诐 讗诇讜 讗讘诇 讘讗讬讝讛 诪讛诐 砖讬讝讛 住讙讬. 讜讝"诇 讛住驻专讬 讗讜 诇讗 讘讗 讗诇讗 讗诐 讛讝讛 讘砖诇讬砖讬 讬讟讛专 讘讬讜诐 讛砖讘讬注讬 讻讜' 转"诇 讗诐 诇讗 讬转讞讟讗 讻讜' 注"砖:



专砖"讬 讚"讛 讛谞拽讬 讻转讬讘. 诇诪讬砖讚讬讛 讗拽专讗 讚讘转专讬' 讻讜'. 讜讘住讜讟讛 驻讬' 讚讚专砖讬谞谉 讟讜诪讗讛 转讞转 讗讬砖讱 讞谞拽讬. 讜诇讗 讬拽砖讛 拽讜砖讬讬转 讛转讜住' 讚讛讻讗:



专砖"讬 讚"讛 诇诪注讜讟讬 砖砖讬. 讜诇"讙 讘讚' 讜讘讞' 讚讛讗 讜讚讗讬 砖"讚 讻讜' 讻讚讗诪专 讻讜' 讜讗注"讙 讚讗讬讻讗 诇住驻讜拽讬 讻讜'. 专讗讬讬转讜 转诪讜讛 讚讗讚专讘讛 诪砖诐 诪讜讻讞 诇讻讗讜专讛 诇讛驻讱 讚讗"转 讚讗诐 讛砖讛讛 砖"讚 诇"诇 诇讛讝讜转 讘讗' 讜讘讘' 讬讝讛 讘讙' 讜诪诪"谞 讗诐 讛讜讗 讙' 讟讜讘 讜讗诐 讬讜转专 讛专讬 讛砖讛讛 讛讝讗转讜 讜砖"讚. 讗诇讗 注"讻 讗诐 讛砖讛讛 诇讗讜 砖驻讬专 注讘讬讚 诇讻谉 爪专讬讱 诇讛讝讜转 讘讗' 讜讘讘' 讚诇诪讗 砖诇讬砖讬 谞讬谞讛讜. 讜诇砖诪讗 谞讟诪讗 讝讛 讬诪讬诐 专讘讬诐 讗"讗 诇转拽讜谞讬. 讗讜诇诐 诪讚专' 讬讜住讬 讚砖诐 讚住"诇 讚讗讬谉 诪讝讬谉 讗诇讗 讘讙' 讜讝' 讜诇"讞 注诇 讬诪讬 讗' 讜讘' 讚诇诪讗 砖诇讬砖讬 谞讬谞讛讜 讗注"讙 讚讗驻砖专 诇转拽讜谞讬 注"讻 诪讜讻讞 讚讗诐 讛砖讛讛 讗讬谉 讘讻讱 讻诇讜诐. 讜讟注诪讗 讚专"诪 讗讬谞讜 讗诇讗 诪砖讜诐 讚住"诇 讛讝讗讛 讘讝诪谞讛 诪爪讜讛 注"砖:



讘住讛"讚 讜讗讬 讙专住讬' 讛讻讬 诇注谞讬谉 诪爪讜转 讛讝讗讛 讘讝诪谞讛 讛讜讗. 讙诐 讝讛 转诪讜讛 讚砖诐 诪讘讜讗专 诪砖讜诐 讚诪拽砖讬谞谉 讛讝讗讛 诇讟讘讬诇讛 讜注"砖 讘转讚"讛 诪拽砖讬谞谉. 讜讚讘专讬 讛讻"诪 讘驻讬"讗 诪讛诇讻讜转 驻专讛 讛诇"讘 转诪讜讛讬诐 讘讝讛 讘讬讜转专 注"砖:



转讚"讛 讘砖诇诪讗. 讜拽砖讛 讻讜' 讜讛讻讗 讛讜讛 诇讗讜 拽讜讚诐 诇讛谉 讚讛讗 讗诐 诇讗 砖讻讘 讻转讬讘 讘专讬砖讗. 诇讻讗讜专讛 讬诇"驻 讚讛讛谉 讗讬谉 讛讻讜讜谞讛 注诇 讛转谞讗讬 讗诇讗 注诇 讛诪注砖讛 讻讙讜谉 讗诐 讗诪专 讛专讬 诇讱 诪转谞讛 注"诪 砖诇讗 转注砖讛 讚讘专 驻诇讜谞讬 讗祝 讚讛转谞讗讬 讛讜讗 讘诇讗讜 诪"诪 讝讛 诪讬拽专讬 讛讛谉 讛讜讗讬诇 讚讘讝讛 诪转拽讬讬诪转 诪注砖讛 讛诪转谞讛. 讜讛"谞 讛谞拽讬 诪讬拽专讬 讛谉 讗祝 讚讛转谞讗讬 讛讜讗 讘诇讗讜. 讗讜诇诐 讘住讜讟讛 砖诐 拽讗诪专 注诇讛 讚讗诐 诇讗 砖讟讬转 讛谞拽讬 讜讛讗 诇"诇 诇专"诪 诪讻诇诇 诇讗讜 讗转讛 砖讜诪注 讛谉. 讛专讬 讚拽专讬 诇讛 诇讗讜. 讗讱 诪"诪 诇注谞讬谉 讛谉 拽讜讚诐 诇诇讗讜 讗讬谉 讛讻专注 诪砖诐:



转讚"讛 讛谞拽讬. 驻讬' 讘拽讜谞讟专住 讻讜' 讗诐 诇讗 砖讻讘 讛谞拽讬 讞谞拽讬 讜讗转 讻讬 砖讟讬转. 讻爪"诇 讜转讬讘讜转 讜讗诐 砖讻讘 诇诪讞讜拽:



专砖"讬 讚"讛 讜谞转诇砖讜. 砖转讛讗 转专讜诪讛 诇诪驻专注. 谞专讗讛 讚讗讬谉 专"诇 砖转讛讗 砖诐 转专讜诪讛 讞诇 诪讗讝 讻砖讛讬' 诪讞讜讘专 注讬' 驻住讞讬诐 (诇讙) 讜讘驻讬专讜砖讜 讚"讛 砖讛讬转讛 诇讜 砖注转 讛讻讜砖专. 讗诇讗 讚专"诇 注"讬 讚讘讜专讜 讚诇诪驻专注 讬讛讬' 讞诇 注转讛 讻砖谞转诇砖讜 砖诐 转专讜诪讛. 讜注讬' 诇拽诪谉 (住讙) 讘转讚"讛 讻讙讜谉 讜讘诪砖"讻 砖诐:





讘谉 讬讛讜讬讚注

诪执讬诇职讞指讗 讙旨职诇址诇职谞执讬转指讗. 驻讬专砖 专砖"讬 讙住讛. 讜讛讟注诐 谞专讗讛 诇讬 讚讗诪专讜 专讝"诇 (砖讘转 诪讘:) 爪专讬讻讗 诪诇讞讗 讘砖讜诇讗 讻讘砖专讗 讚转讜专讗, 讜诇讻谉 讗诐 讬讟讘诇 驻转讜 讗讜 砖讗专 诪讗讻诇 讘诪诇讞 讙住讛 拽砖讛 诇诪注讬讜 讚爪专讬讱 讘讬砖讜诇 讬讜转专 诇驻讬 讙住讜转讜 诪讛 砖讗讬谉 讻谉 讗诐 讬讛讬讛 诪诇讞 讚拽, 讜诪讻讗谉 讬砖 诇诇诪讜讚 砖讬讝讛专 讛讗讚诐 诇讗讻讜诇 诪诇讞 讚拽 讻拽诪讞 讜诇讗 讬讗讻诇谞讜 讙住 讛谉 讘讘爪讬诐 讛谉 讘拽砖讜讗讬谉 讛谉 讘驻讜诇讬谉 讜讻讬讜爪讗.
讜职谞址讛植诪指讗 讚旨职砖讉址注植专值讬 讗址拽讜旨砖讈指讗 驻讬专砖讜 讛诪驻专砖讬诐 讗拽讜砖讗 专爪讜谞讜 诇讜诪专 讬讘砖 讜拽砖讛 诪讞诪转 讬讜讘砖讜 讛谞讛 讝讛 讬讚讜注 讘讟讘注 讚驻转 砖注讜专讬诐 讗讬谉 诇讗讻诇讜 讗诇讗 住诪讜讱 诇讗驻讬讬转讜 讜讗诐 谞转讬讬讘砖 拽砖讛 诇讗讻诇讜 诪讛 砖讗讬谉 讻谉 讘驻转 讞讟讬诐 讜讬砖 诇讜诪专 砖诇砖讛 讗诇讛 讘'讞侄专侄讘' (讬砖注讬讛 讗, 讻) 诪诇讗讛 讞讬"转 专讬"砖 讘讬"转 [1340] 诪住驻专 讗诇祝 讜砖"诐 讜注诐 谞拽讜讚 讛住讙讜诇 砖讬砖 讘讞专讘 讻讬 讛住讙讜诇 讻驻讜诇 砖注讜诇讛 砖诇砖讬诐 讛专讬 讗诇祝 讜砖"注 讻诪谞讬谉 '诪诇讞 讙住 驻转 砖注讜专讬诐 讘爪诇' 注诐 讛讻讜诇诇 砖注讜诇讛 讗诇祝 砖"注 [1370].





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诪专 驻讬专讜转 注专讜讙讛. 诇驻注谞"讚 讛"讛 讗诐 讗诪专 驻讬专讜转 注专讜讙讛 讝讜 诇讻砖讬转诇砖讜 讬讛讬讜 转专讜诪讛 注诇 驻讬专讜转 注专讜讙讛 讝讜 讻砖讬转诇砖讜 注讬' 转讜住' 专讬砖 诪注讬诇讛 讚"讛 砖砖讞讟谉 讘讚专讜诐:





驻谞讬 讬讛讜砖注

转讜住驻讜转 讘讚"讛 讘砖诇诪讗 诇专讞讘"讙 讻讜' 讜拽砖讛 讚讛讗 讻诇 转谞讗讬 诪讘"讙 讜讘"专 讻讜' 讜讛讻讗 讛讜讬 诇讗讜 拽讜讚诐 诇讛谉 讻讜' 讜讬"诇 讚诪讛 砖讗谞讜 专讜爪讬谉 讞砖讬讘 讛谉 讻讜' 注讚 住讜祝 讛讚讬讘讜专. 讜讛拽砖讛 讘注诇 讟讜专讬 讝讛讘 讘讛拽讚诪讛 诇讬讜专讛 讚注讛 讚讗"讻 讗诪讗讬 讗转拽讬谉 砖诪讜讗诇 讘讙讬讟讗 讗诐 诪转讬 讬讛讗 讙讟 讗诐 诇讗 诪转讬 讻讜' 讚谞讬讛讜讬 讛谉 拽讜讚诐 诇讗讜 讜转讬驻讜拽 诇讬讛 讚讗谞讜 专讜爪讬谉 砖诇讗 讬诪讜转 讜讞砖讬讘 讛谉 注"砖 讜讛讬讬转讬 专讙讬诇 诇转专抓 讘讬诇讚讜转讬 讚诪"诪 讘讙讟 讚注讬拽专 讛诪注砖讛 砖诪转谞讛 注诇讬讜 讛讜讗 谞转讬谞转 讛讙讟 砖诇讗 转讬讝拽拽 诇讬讘诐 讜讗"讻 讜讚讗讬 讗诐 讬转拽讬讬诐 讛诪注砖讛 讚谞转讬谞讛 讛讙讟 诪讬拽专讬 讛谉 诪砖讗"讻 讛讻讗 讘住讜讟讛 讚诇讬讻讗 诪注砖讛 讻诇诇 讻讚驻专讬砖讬转 讚讛砖拽讗转 讛住讜讟讛 讜讛砖讘讜注讛 讗讬谞讜 讗诇讗 诇讘专专 讛住驻拽 讗诐 专砖讗讛 诇讛转拽讬讬诐 转讞转 讘注诇讛 讗讜 诇讗 讜讗"讻 讬驻讛 讻转讘讜 讛转讜住驻讜转 讚诪讛 砖讗谞讜 专讜爪讬谉 讞砖讬讘 讛谉 讜讗讚专讘讗 注讬拽专 诪讬诇转讗 讚住讜讟讛 砖诪讘讬讗 讛讗讬砖 讗转 讗砖转讜 讗诇 讛讻讛谉 讛讬讬谞讜 讻讚讬 诇拽讬讬诪讛 讚诇讛讜爪讬讗讛 讘诇讗"讛 讬讻讜诇 诇讙专砖讛 讘注"讻 讜讘讛讻讬 讗转讬 诇讬 砖驻讬专 讟讜讘讗 讛讗 讚诪住拽讬谞谉 讘住"驻 砖讘讜注转 讛注讚讜转 讚住讜讟讛 讗讬住讜专讗 讚讗讬转 讘讬讛 诪诪讜谞讗 讛讜讗 讜诪砖"讛 讘注讬 讻驻讬诇讗 讜讛讬讬谞讜 谞诪讬 讻讚驻专讬砖讬转 讚诪讛 砖爪专讬讱 诇讻驻讜诇 砖讗诐 谞讟诪讗讛 讞谞拽讬 讗讬谉 讝讛 讗诇讗 诇注谞讬谉 讛驻住讚 讻转讜讘转' 讚讛讗 讘诇讗"讛 讬讻讜诇 诇讙专砖讛 讜讻谉 讗诐 讗讬谞讛 专讜爪讬转 诇砖转讜转 讗讜 诇注谞讜转 讗诪谉 注诇 讻驻诇 讛拽诇诇讛 讗讬谞讛 诪驻住讚转 讘讻讱 讗诇讗 讻转讜讘讛 讜砖讗专 讻住讜转 讜注讜谞讛 诪砖讗"讻 讘注讬拽专 注谞讬谉 讗讬砖讜转 讚讗讬住讜专讗 讘诇讗"讛 讬讻讜诇 诇讙专砖讛 讜诪砖"讛 讘注讬 讻驻讬诇讗 讜注讬拽专 讚讘专讬 讛专讗砖讜谞讬诐 诪爪讗转讬 讙"讻 讘住驻专 诪砖谞讛 诇诪诇讱 砖谞讚驻住 诪讞讚砖 讜讛讗专讬讱 讘讛 讜讻诪讚讜诪讛 诇讬 砖讻"讻 讙"讻 讛讙讗讜谉 诪讛讜专"专 爪讘讬 讗砖讻谞讝讬 讘转砖讜讘讛 讗诇讗 砖讛讜住驻转讬 谞讜驻讱 诪砖诇讬 讘讚讘专讬诐 讘专讜专讬诐. 讻诇 讝讛 讻转讘转讬 诇砖讬讟转 讛转讜住驻讜转 讗诪谞诐 诇诪讗讬 讚驻专讬砖讬转 诇注讬诇 讘诪砖谞转讬谞讜 讜讘讻讜诇讛 砖诪注转讬谉 讚讘诇讗"讛 诇讗 讘注讬谞谉 讻诇 讚拽讚讜拽讬 转谞讗讬 讗诇讗 讛讬讻讗 讚讗讬讻讗 诪注砖讛 讘注谞讬谉 砖讬砖 诇谞讜 诇讜诪专 讚讛讬讻讗 讚诇讗 讛转谞讛 讻讛诇讻转讜 讛转谞讗讬 讘讟诇 讜讛诪注砖讛 拽讬讬诐 讜讗"讻 讛讻讗 诇注谞讬谉 讛砖讘注转 住讜讟讛 诇讗 砖讬讬讱 讻诇诇 注谞讬谉 转谞讗讬 讜诪注砖讛 讻讚驻专讬砖讬转 讚讛砖拽讗转 住讜讟讛 讗讬谉 讘讛 诪注砖讛 讻诇诇 讗诇讗 注"讬 讛转谞讗讬 诇讘专专 讛住驻拽 讜诇讗 砖讬讬讱 讻诇诇 诇讜诪专 讛转谞讗讬 讘讟诇 讜讛诪注砖讛 拽讬讬诐 讚诪讛讬讻讗 转讬转讬 讜诪砖"讛 诇讗 讘注讬谞谉 讻诇诇 转谞讗讬 拽讜讚诐 诇诪注砖讛 讜诇讗 讛谉 拽讜讚诐 诇诇讗讜 讗诇讗 注讬拽专 讛砖拽诇讗 讜讟专讬讗 讚讛讻讗 诇注谞讬谉 讗讬 讗诪专讬谞谉 诪讻诇诇 诇讗讜 讗转讛 砖讜诪注 讛谉 讚讻讬讜谉 讚诇讬转 诇讬讛 诇专"诪 讘讻诇 诪拽讜诐 诪讻诇诇 诇讗讜 讗转讛 砖讜诪注 讛谉 讗"讻 讗讬谉 讻讗谉 砖讘讜注讛 讻诇诇 讜讗祝 注"讙 讚讘讗讬住讜专讗 讗讬转 诇讬讛 诪讻诇诇 诇讗讜 讗转讛 砖讜诪注 讛谉 诪"诪 讛讻讗 讗讬住讜专讗 讚讗讬转 讘讬讛 诪诪讜谞讗 讛讜讗 讜诇驻"讝 讗讬谉 爪讜专讱 诇驻专砖 讘讛讛讬讗 讚驻"拽 讚谞讚专讬诐 讚讻讬讜谉 讚讗住专 讞驻爪讗 注诇讬讛 讛讜讬 诪讬诇转讗 讚诪诪讜谞讗 讗诇讗 讻讚驻专讬砖讬转 讚讛转诐 讗讬谉 讻讗谉 讗讬住讜专讗 讗诇讗 诪爪讚 讛砖讘讜注讛 讜讗讬 诇讗 讗诪专讬谞谉 诪讻诇诇 诇讗讜 讗转讛 砖讜诪注 讛谉 讗讬谉 讻讗谉 讗讬住讜专 讻诇诇 讜诇讗 砖讜诐 讛驻住讚 诪诪讜谉 诪砖"讛 诇讗 讗诪专讬谞谉 诪讻诇诇 诇讗讜 讗转讛 砖讜诪注 讛谉 诪砖讗"讻 讘住讜讟讛 讚讘诇讗 讛砖讘注讛 讗讬讻讗 讗讬住讜专讗 讗诐 谞讟诪讗转 诪砖"讛 讗讬爪讟专讬讱 诇诪讬诪专 讘住"驻 砖讘讜注转 讛注讚讜转 讚诪砖讜诐 讚讗讬住讜专讗 讚讗讬转 讘讬讛 诪诪讜谉 讛讜讗 讜注讬拽专 讛砖讘讜注讛 诇注谞讬谉 诪诪讜谉 讛讜讗 讻讚驻专讬砖讬转 讜讻讬讜爪讗 讘讝讛 诪住讬拽 讛专讬讟讘"讗 讝"诇 讘讞讬讚讜砖讬讜 讗诇讗 砖拽讬爪专 讘诪讜讘谉 讜诇诪讗讬 讚驻专讬砖讬转 谞转讘专专讜 讛住讜讙讬讜转 注诇 谞讻讜谉. 注讜讚 讗' 专讗讬转讬 讘专砖"讬 讝"诇 讘住"驻 砖讘讜注转 讛注讚讜转 讚诇诪讗讬 讚诪住拽讬谞谉 讛转诐 讗讬驻讜讱 讛讜讬 讟注诪讗 讚专"诪 讘砖讘讜注转 讛注讚讜转 谞诪讬 诪砖讜诐 讚讗讬住讜专讗 讚讗讬转 讘讬讛 诪诪讜谉 讛讜讗 讜讝讛 诇讗 谞讝讻专 砖诐 讘讙诪专讗 讜讘讗诪转 砖讗讬谉 爪讜专讱 讘讝讛 讚讗驻砖专 讚砖讘讜注转 讛注讚讜转 诇讗 诪讬拽专讬 讗讬住讜专讗 讚讗讬转 讘讬讛 诪诪讜谞讗 讻讬讜谉 讚讞讬讜讘 拽专讘谉 砖讘讜注讛 讗讬谞讛 诪砖讜诐 诪诪讜谞讗 讗诇讗 诪砖讜诐 讗讬住讜专 讛砖讘讜注讛 讜讗驻"讛 讗"砖 讟注诪讗 讚专"诪 讚讘注讬谞谉 拽讜诇 讗诇讛 讚讜讜拽讗 讚讛讗 注"讻 诇诪讗讬 讚住"讚 诪注讬拽专讗 讚讞讻诪讬诐 驻讜讟专讬谉 讗祝 注诇 讙讘 讚专讘谞谉 讚专"诪 讗讬转 诇讛讜 讟驻讬 诪讻诇诇 诇讗讜 讻讜' 讗注"讻 讚讗驻"讛 驻讟专讬 诪砖讜诐 讚讘注讬谞谉 拽讜诇 讗诇讛 诪诪砖 讻诪"砖 砖诐 讛专"谉 讘砖诐 讛专诪讘"谉 讝"诇 讜讗"讻 诇诪住拽谞讗 讚讗讬驻讜讱 讛讬讬谞讜 谞诪讬 讟注诪讗 讚专"诪 讜讚讜拽 讛讬讟讘:


(拽讜谞讟专住 讗讞专讜谉) 讚祝 住讘 转讜住驻讜转 讘讚"讛 讘砖诇诪讗 诇专讞讘"讙 讻转讘讜 讚诪讛 砖讗谞讜 专讜爪讬谉 讞砖讜讘 讛谉, 讜讛拽砖讛 讘注诇 讛讟"讝 讘讛拽讚诪讛 注诇 讛讬"讚 讚讗"讻 讗诪讗讬 讗转拽讬谉 砖诪讜讗诇 讗诐 诪转讬 讜讗诐 诇讗 诪转讬 讜转讬驻讜拽 诇讬讛 讚讗谞讜 专讜爪讬谉 砖诇讗 讬诪讜转 讜讞砖讜讘 讛谉 讜注讬讬谉 诪讛 砖转讬专抓 讘讝讛 讛讙讗讜谉 诪讛专爪"讗 讝"诇 讘转砖讜讘讛 讜讻讚讘专讬讜 诪爪讗转讬 讘住驻专 诪砖谞讛 诇诪诇讱 砖谞讚驻住 诪讞讚砖 讜转讬转讬 诇讬 讚讗谞讗 讘讬诇讚讜转讬 拽讬讬诪转讬谞讛讜 诪住讘专讗 讚谞驻砖讗讬 讜讛讜住驻转讬 讘讛诐 谞讜驻讱 诪砖诇讬 讻诪"砖 讘驻谞讬诐 诪讬讛讜 讻诇 讝讛 诇讬讬砖讘 诇' 讛转讜住驻讜转 讗诪谞诐 诇驻讬 诪讛 砖驻讬专砖转讬 讘砖诪注转讬谉 讘诇讗"讛 讗讬谉 诪拽讜诐 诇拽讜砖讬讬转 讛转讜住' 讚诇讗 诪讬讬转讬 讛砖"住 诪住讜讟讛 讗诇讗 诇注谞讬谉 诪讻诇诇 诇讗讜 讗转讛 砖讜诪注 讛谉 讚讗讬谉 讝讛 转诇讜讬 讘讚讬谞讬 讛转谞讗讬 诇讞讜讚 讻诪"砖 讘讻诪讛 专讗讬讜转 诪砖讗"讻 诪砖讗专 讛讚讘专讬诐 讚转诇讜讬讬谉 讘讚讬谞讬 讛转谞讗讬 砖转诇讜讬 讘诪注砖讛 砖驻讬专 诪爪讬谞谉 诇诪讬诪专 讚诇讗 砖讬讬讻讬 讻诇诇 讘注谞讬谉 住讜讟讛 讚讛讗 讛砖拽讗转 住讜讟讛 诇讗 诪拽专讬 诪注砖讛 讻诇诇 讗诇讗 讛转谞讗讬 讜讛诪注砖讛 讗' 砖注讬拽专 讛讛砖拽讗讛 讻讚讬 诇讘专专 讛住驻拽 讜诇讘讚拽讛 讗诐 谞讟诪讗转 讜谞专讗讛 砖讗祝 讗诐 诇讗 讛转谞讛 讻诇诇 讛讬转讛 讛讛砖拽讗讛 转诇讜讬讛 讘转谞讗讬 讝讛 讗诇讗 讚注讬拽专 讛转谞讗讬 讛讬讛 讻讚讬 诇讛砖讘讬注 讜诇讗讬讬诐 注诇讬讛 砖诪讗 转讜讚讛 讜诪砖"讛 诇讗 讘注讬谞谉 讘讛 讻诇 讚讬谞讬 讛转谞讗讬 讻诪讜 讘注诇诪讗 讻谉 谞"诇 谞讻讜谉:


讙诪专讗 讘砖诇诪讗 诇专"诪 讛讬讬谞讜 讚讻转讬讘 讜讗诐 诇讗 讬转讞讟讗 讘讬讜诐 讛砖诇讬砖讬 讜讘讬讜诐 讛砖讘讬注讬 讻讜' 注讬讬谉 讘转讜住'. 讗诪谞诐 诇驻诪"砖 讘诇讗"讛 讗"砖 讟讜讘讗 讚注讬拽专 讛拽讜砖讬' 讘砖诇诪讗 诇专"诪 讻讬讜谉 讚讗砖讻讞谉 诪讬讛讗 讘砖讜诐 诪拽讜诐 砖讛讜爪专讱 诇讻驻讜诇 诪砖诪注 讚讛讬讻讗 讚讻驻诇讬' 注讚讬祝 讟驻讬 讗祝 讛讬讻讗 讚诇讬讻讗 诪注砖讛 诪讻"砖 讚讛讬讻讗 讚讗讬讻讗 诪注砖讛 讚诇讗 讗诇讬诐 讚讬讘讜专讗 诇讘讟诇 讛诪注砖讛 讗诇讗 讛讬讻讗 讚讻驻诇讬讛 诪砖讗"讻 诇专讞讘"讙 讚注"讻 诪讬诇转讗 讚讻驻讬诇' 诇讗 诪讛谞讬 讻诇诇 讗"讻 讗诪讗讬 讻驻诇讬讛 讻谉 谞"诇 讜讚讜"拽 讜转讜 诇讗 诪讬讚讬:


诪砖谞讛 讛诪拽讚砖 讗转 讛讗砖讛 讻讜' 讜讻谉 讛讗讜诪专 诇讞讘讬专讜 讗诐 讬诇讚讛 讗砖转讱 谞拽讘讛 讛"讝 诪拽讜讚砖转 讗诐 讛讬转讛 讗砖转 讞讘讬专讜 诪注讜讘专转 讜讛讜讻专 注讜讘专讛 讚讘专讬讜 拽讬讬诪讬谉. 讻讱 讛讙讬专住讗 讘住驻专讬诐 砖诇谞讜 讗诇讗 讚讘讗诪转 谞专讗讛 砖诇讗 讛讬讛 讻转讜讘 讘住驻专讬诐 讛专讗砖讜谞讬诐 砖诇 讛专讗"砖 讜讛专"谉 讝"诇 讛讱 讘讘讗 讚讛讬转讛 讗砖转 讞讘讬专讜 诪注讜讘专转 讜讛讜讻专 注讜讘专讛 讜讻"讻 诪讛专砖"讗 讝"诇 讜讻谉 谞专讗讛 诇讛讚讬讗 诪诇' 讛讙诪专讗 诇拽诪谉 讚讛讗 讚讗诐 讛讬讗 诪注讜讘专转 诪讬诪专讗 讚专"讞 讛讬讗 诇拽诪谉 讜讛讗 讚讛讜讻专 注讜讘专讛 讛讬讗 砖拽诇讗 讜讟专讬讗 讚转诇诪讜讚讗 诪驻诇讜讙转讗 讚专讘讛 讜专讘 讬讜住祝 讗"讻 诪讻诇 讝讛 谞专讗讛 诪讘讜讗专 砖诇讗 谞砖谞讛 讘诪砖谞讛 讻诇诇 讗诇讗 讚诪驻讬专讜砖 讛诪砖谞讬讜转 诇讛专诪讘"诐 讝"诇 谞专讗讛 讘注诇讬诇 砖讻谉 讛讬转讛 讙讬专住转讜 讘诪砖谞讛 讜诪驻专砖 诇讛 谞诪讬 诇注谞讬谉 讚讬谞讗 讚诪砖诪注 诇讬讛 讚爪专讬讻讛 拽讬讚讜砖讬谉 讗讞专讬诐 讜诪讛 砖讗诪专讜 诪拽讜讚砖转 讛讬讬谞讜 诇讞讜诪专讗 讚谞注砖讬转 讻讗砖转 讗讬砖 讜讻"讻 诇讛讚讬讗 讘讞讬讘讜专讜 讘住驻专 讛讬讚 注讚 砖讗谞讬 转诪讛 注诇 讻诇 诪驻专砖讬 讚讘专讬讜 讛专"谉 讜讛专讘 讛诪讙讬讚 讜讛讻住祝 诪砖谞讛 砖讛讗专讬讻讜 讘驻讬专讜砖讜 诪砖拽诇讗 讜讟专讬讗 讚砖诪注转讬谉 讜注诇讛 诇讛诐 讘拽讜砖讬讗 诇诪讛 驻住拽 讻专讗讘"讬 讚住"诇 讗讚诐 诪拽谞讛 讚讘专 砖诇讗 讘讗 诇注讜诇诐 讜诇讗 砖转讜 诇讘诐 诇讝讛 讚诪讚讙专讬住 诇讛 讛专诪讘"诐 讝"诇 讘驻讬专讜砖 讛诪砖谞讬讜转 注"讻 诪砖诪注 诇讬讛 讚讗祝 诇诪"讚 讗讬谉 讗讚诐 诪拽谞讛 讚砖诇讘"诇 讻讚住"诇 诇转谞讗 讚诪转谞讬转讬谉 讙讜驻讗 讘诇讗讞专 砖讗转讙讬讬专 讗驻"讛 诪讜讚讛 讚讗诐 讛讜讻专 注讜讘专讛 诪拽讜讚砖转 诇讛讞诪讬专 讜诇拽诪谉 讗讘讗专 讬讜转专:


(拽讜谞讟专住 讗讞专讜谉) 诪砖谞讛 讛诪拽讚砖 讗转 讛讗砖讛 讻讜' 讜讻谉 讛讗讜诪专 讗诐 讬诇讚讛 讗砖转讱 谞拽讘讛 讻讜' 讗诐 讛讬转讛 讗砖转 讞讘专讜 诪注讜讘专转 讜讛讜讻专 注讜讘专讛 讚讘专讬讜 拽讬讬诪讬谉 讻讱 讛讙讬专住讗 讘讻诇 讛住驻专讬诐 砖诇谞讜 讗讘诇 讘住驻专讬 讛专讗砖讜谞讬诐 砖诇 讛专讗"砖 讜讛专"谉 讝"诇 注"讻 诇讗 讛讬讛 讙讬专住讗 讝讜 诇驻谞讬讛谉. 讗诪谞诐 讘诇砖讜谉 讛专诪讘"诐 讝"诇 讘驻讬' 讛诪砖谞讬讜转 谞专讗讛 讘注诇讬诇 砖讻讱 讛讬讛 讙讬专住转讜 讘诪砖谞讛 讜诪驻专砖 诇讛 谞诪讬 诪讬诇转讗 讘讟注诪讗 讜讻谉 驻住拽 讘讞讘讜专讜 讘住' 讛讬"讚 讜诇驻"讝 讬砖 诇转诪讜讛 讘转诪讬讛 拽讬讬诪转 注诇 讻诇 诪驻专砖讬 讚讘专讬讜 讛专"谉 讜讛"讛 讜讛讻"诪 砖讛拽砖讜 注诇讬讜 诇诪讛 驻住拽 讻专讗讘"讬 讚拽讗讬 讘砖讬讟讛 讜讛讬讗谉 谞注诇诐 诪讛诐 诪"砖 讘驻讬' 讛诪砖谞讬讜转 讚住转诐 诪砖谞讛 讛讜讗 讚讗注"讙 讚讛讗讬 转谞讗 住"诇 讚讘讚讘专 砖诇讗 讘讗 诇注讜诇诐 讗讬谞讛 诪拽讜讚砖转 讗驻讬诇讜 讛讻讬 讘讛讜讻专 注讜讘专讛 诪拽讜讚砖转 讜注讬讬谉 诪讛 砖讻转讘转讬 讘驻谞讬诐 诇讬讬砖讘 讻诇 讚讘专讬 讛专诪讘"诐 讝"诇 砖讬砖 诇拽讬讬诐 讻诇 讛住讜讙讬讗 讚诪讬诪专讗 讚专"讞 讚诇拽诪谉 讜讗讬谉 爪讜专讱 诇诪"砖 讛转讬"讟 砖讛讬讛 诇讜 讙讬专住讗 讗讞专转 讘砖拽诇讗 讜讟专讬' 讚砖诪注转讬谉 讚诇拽诪谉 讜转讜讻谉 讚讘专讬讜 讚讛讜讻专 注讜讘专 诪拽专讬 讚讘专 讛讘讗 诇注讜诇诐 讻诪讜 讛讘讗转 砖诇讬砖 讘转讘讜讗讛 讚讛讬讬谞讜 讞谞讟讛 诇讚注转 讛专诪讘"诐 讝"诇 讜讘住讜祝 讚讘专讬 讻转讘转讬 讙"讻 诇讬讬砖讘 讘诪讛 砖讛拽砖讜 讛驻讜住拽讬诐 注讜讚 注诇 讛专诪讘"诐 讝"诇 砖驻住拽 讗诐 讛讜讻专 注讜讘专讛 诪拽讜讚砖转 讜讘讛诇' 讝讻讬讛 讻转讘 讛诪讝讻讛 诇注讜讘专 诇讗 拽谞讬 讜讛讜讬 讻转专转讬 讚住转专谉 讜讛注诇讬转讬 讚讛讗 讚拽讬讬"诇 讛诪讝讻讛 诇注讜讘专 诇讗 拽谞讛 诇讗讜 诪砖讜诐 讚讘专 砖诇讘"诇 讛讜讗 讗诇讗 诪讟注诪讗 讗讞专讬谞讗 讜讘诇讗"讛 讛讜讻讞转讬 讻谉 讘讻诪讛 专讗讬讬讜转 讻诪"砖 讘诇' 讛转讜住' 讚"讛 讜讗专"讞:


转讜住驻讜转 讘讚"讛 讗讬谉 转讜专诪讬谉 讻讜' 驻讬专砖 讘拽讜谞讟专住 讻讜' 讜拽砖讛 讚讗"讻 诇讚讘专讬讜 讘转诇讜砖 谞诪讬 讻讜' 注讻"诇. 注讬讬谉 讘讞讬讚讜砖讬 讛专讬讟讘"讗 讝"诇 砖讻转讘 诇讬讬砖讘 砖讬讟转 专砖"讬 讝"诇 讚讗讬谉 诪拽专讗 讬讜爪讗 诪讬讚讬 驻砖讜讟讜 讚讚讙谞讱 诪砖诪注 转诇讜砖 诪讬讚讬 讚诪讬讚讙谉 砖讻谉 谞专讗讛 诪讚拽讚讜拽 诇砖讜谉 专砖"讬 诪讬讛讜 讘诇讗"讛 讗讬谉 讻"讻 拽讜砖讬讗 注诇 驻专砖"讬 讻讬讜谉 讚讗祝 诇诪住拽谞转 讛转讜住驻讜转 讚讬诇驻讬谞谉 诪讚专砖讗 讚诪诪谞讜 讜诇讗 诪谉 讛诪讞讜讘专 讗驻"讛 诇讗 诪爪讬谞谉 诇诪讬诇祝 诪讛讗讬 拽专讗 诇注谞讬谉 讚讬注讘讚 讗讬 诇讗讜 讚讗讬讻讗 谞诪讬 讚专砖讗 讚讚讙谞讱 诪讬讚讬 讚诪讬讚讙谉 诪砖"讛 谞讬讞讗 诇讬讛 诇专砖"讬 诇驻专砖 讚专砖讗 讛讬讜转专 驻砖讜讟讛 讻讚讗砖讻讞谉 讻讛"讙 讟讜讘讗 讜注讜讚 谞专讗讛 讚诇讗 砖讬讬讱 讻诇诇 诇诪讬讚专砖 诪诪谞讜 讜诇讗 诪谉 讛诪讞讜讘专 讗诇讗 诇讘转专 讚讬讚注讬谞谉 讚驻砖讟讗 讚拽专讗 讗讬讬专讬 讘转诇讜砖 诪讬讚讬 讚诪讬讚讙谉 讜注诇讛 拽讗讬 砖驻讬专 诪诪谞讜 讚讜拽讗 讜诇讗 诪谉 讛诪讞讜讘专 讗讘诇 讗讬 诇讗讜 拽专讗 讚讚讙谞讱 讗讬谉 砖讜诐 专诪讝 讻诇诇 诇诪注讟 诪讞讜讘专 讟驻讬 诪转诇讜砖 讻谞"诇 讜拽"诇:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讗讘诇 讛讬讻讗 讚注讘讚 讘砖诇讬砖讬 讜讘砖诪讬谞讬 讚拽讗 诪驻讬砖 讘讬诪讬 讟讛专讛 讗讬诪讗 砖驻讬专 讚诪讬. 拽诪"诇.
诪讛讙诪' 注讜诇讛 讚讛讛讝讗讛 爪专讬讻讛 诇讛讬讜转 讚讜拽讗 讘讬讜诐 讛砖诇讬砖讬 讜讘讬讜诐 讛砖讘讬注讬 讜讗讬谉 诇讗讞专 讗讜转讜 诇讬讜诐 讛砖诪讬谞讬. 讗诪谞诐 讛专诪讘"诐 (驻专拽 讬讗 诪讛诇讻讜转 驻专讛 讗讚讜诪讛 讛诇"讘) 驻住拽 讻谞讙讚 讛住讜讙讬讗 砖讘讙诪' 讜驻住拽 讻诪讜 讛住驻专讬 讚讗驻砖专 诇讛讝讜转 讜诇讟讘讜诇 讗讞专讬 讬讜诐 讛砖讘讬注讬, 讜讝"诇 诪讬 砖谞讟诪讗 讘诪转 讜砖讛讛 讻诪讛 讬诪讬诐 讘诇讗 讛讝讗讛 讻砖讬讘讜讗 诇讛讝讜转 诪讜谞讛 讘驻谞讬谞讜 讙' 讬诪讬诐 讜诪讝讬谉 注诇讬讜 讘砖诇讬砖讬 讜讘砖讘讬注讬 讜讟讜讘诇 讘砖讘讬注讬 讜诪注专讬讘 砖诪砖讜, 讘讚"讗 讘注诐 讛讗专抓 砖讘讗 诇讛讝讜转 砖讗驻讬诇讜 讗诪专 讛讬讜诐 砖诇讬砖讬 砖诇讬 讗讬谞讜 谞讗诪谉 砖诪讗 讛讬讜诐 谞讟诪讗 诇驻讬讻讱 爪专讬讱 诇诪谞讜转 讘驻谞讬谞讜 讗讘诇 讞讘专 砖讘讗 诇讛讝讜转 诪讝讬谉 注诇讬讜 讗讜 注诇 讻诇讬讜 诪讬讚, 诪讬 砖讛讜讝讛 注诇讬讜 讘砖诇讬砖讬 讜诇讗 讛讜讝讛 注诇讬讜 讘砖讘讬注讬 讜砖讛讛 讻诪讛 讬诪讬诐 讟讜讘诇 讘讻诇 注转 砖讬专爪讛 讗讞专 讛砖讘讬注讬 讘讬谉 讘讬讜诐 讘讬谉 讘诇讬诇讛 讜诪讝讬谉 注诇讬讜 讘讬讜诐 讘讬谉 拽讜讚诐 讟讘讬诇讛 讘讬谉 讗讞专 讟讘讬诇讛 讗驻讬诇讜 讟讘诇 讘诇讬诇 转砖讬注讬 讗讜 讘诇讬诇 注砖讬专讬 诪讝讬谉 注诇讬讜 诇诪讞专 讗讞专 讛谞抓 讛讞诪讛 注讻"诇. 讜讛讻住"诪 讘讬讗专 讚讛专诪讘"诐 住讘讜专 讚谞讬转谉 诇讛讝讜转 讜诇讟讘讜诇 讗讞专讬 讬讜诐 砖讘讬注讬. 讗诪谞诐 讘讬讜诐 讛砖讘讬注讬 讛讛讝讗讛 爪专讬讻讛 诇讛讬讜转 诇驻谞讬 讛讟讘讬诇讛 讜讗诐 讗讬讞专讜 诪讬讜诐 讛砖讘讬注讬 讗讝讬 讗驻砖专 诇讛讝讜转 讗驻讬' 诇讗讞专 讛讟讘讬诇讛. 讗诪谞诐 讛专讗讘"讚 讛砖讬讙 注诇 砖谞讬 讛讞讬讚讜砖讬诐 砖诇 讛专诪讘"诐 讜讝"诇 讟讜讘诇 讘讻诇 注转 砖讬专爪讛, 讗"讗 讗讬谞讜 讻谉 讘讙诪专讗 讚拽讬讚讜砖讬谉 诇注讜诇诐 诪讜谞讛 砖诇讬砖讬 讜砖讘讬注讬 讜讟讜讘诇 讗讞专 讛讝讗讛 注讻"诇.
讜讘谞讜讙注 诇砖讬讟转 讛专讗讘"讚 讚讛讝讗讛 爪专讬讻讛 诇讛讬讜转 讘驻谞讬 讛讟讘讬诇讛 谞专讗讛 诇讘讗专 讚讛讝讗讛 讜讟讘讬诇讛 讞诇讜拽讬诐 讘讬住讜讚诐. 讚讛讟讘讬诇讛 注爪诪讛 诪讟讛专转 讗转 讛讗讚诐 讜诇讻谉 诇讗 砖讬讬讱 诇讜诪专 讚诪注砖讛 讛讟讘讬诇讛 注讻砖讬讜 诪讞讬诇讛 讗转 讛讟讛专讛 诇讗讞专 讝诪谉, 讚讛专讬 讗讬 讗驻砖专 诇讛驻专讬讚 讘讬谉 注爪诐 讛诪注砖讛 讛诪讟讛专 讜讞诇讜转 讛讟讛专讛. 讗诪谞诐 讛讝讗讛 讞诇讛 讘转讜专转 住讚专 诪爪讜转 讛讟讛专讛, 讚讛讬讬谞讜 讚拽讬讜诐 诪爪讜转 讛讝讗讛 讻住讚专讛 诪讻砖讬专讛 讗转 讛讙讘专讗 诇讛讬讜转 专讗讜讬 诇讟讘讬诇讛 讛诪讟讛专转讜. 讜诪讻讬讜谉 讚爪专讬讱 讙诐 讟讘讬诇讛 讜讙诐 讛讝讗讛 讻讚讬 诇讛讟讛专, 讗讬 讗驻砖专 诇讛拽讚讬诐 讗转 讛讟讘讬诇讛 诇讛讛讝讗讛 讚讗讝 讛讟讛专讛 讗讬谞讛 讞诇讛 诪讬讚 讗讞专讬 讛讟讘讬诇讛 讜讗讬谉 诪砖诪注讜转 诇讟讘讬诇讛 讚讗讬谞讛 诪讞讬诇讛 讟讛专讛 诪讬讚. 讗诇讗 讚讛讛讝讗讛 爪专讬讻讛 诇讛讬讜转 拽讜讚诐 讛讟讘讬诇讛 讻讞诇拽 诪住讚专 讛讟讛专讛 讜讗讝 讗讞专讬 讛讟讘讬诇讛 讞诇讛 讛讟讛专讛.
诪讗讬讚讱 讘讚注转 讛专诪讘"诐 讗讬 讗驻砖专 诇讘讗专 讻讱, 讚讛专讬 讛讜讗 住讘讜专 讚讗讞专讬 讬讜诐 砖讘讬注讬 谞讬转谉 诇讛讝讜转 讗讞专讬 讛讟讘讬诇讛. 讜爪"讘 讘砖讬讟转讜, 诪讗讬 砖谞讗 讬讜诐 讛砖讘讬注讬 诪砖讗专 讛讬诪讬诐. 讜讬转讻谉 诇讘讗专 讚讛专诪讘"诐 住讘讜专 讚讘注爪诐 讛讛讝讗讛 讜讛讟讘讬诇讛 爪专讬讻讬诐 诇讛讬讜转 诇讗讞专 讬讜诐 讛砖讘讬注讬. 讜讻砖讛转讜专讛 讗讜诪专转 讚讘讬讜诐 讛砖讘讬注讬 谞讬转谉 诇讛讝讜转 讜诇讟讘讜诇 讝讗转 诪驻谞讬 讚讛讛讝讗讛 驻讜注诇转 讛讚讬谉 讚诪拽爪转 讛讬讜诐 讻讻讜诇讜 讜诪讞诇拽转 讗转 讛讬讜诐 诇砖谞讬诐, 讜诪诪讬诇讗 诪砖注转 讛讛讝讗讛 讜讗讬诇讱 谞讞砖讘 讚讻讘专 谞讙诪专 讬讜诐 讛砖讘讬注讬. 讜专拽 讛讝讗讛 诪讞诇拽转 讛讬讜诐 讜诇讗 讟讘讬诇讛. 讜讬讜爪讗 讚诪爪讚 讚讬谉 讛讟讛专讛 诇讗 爪专讬讱 砖讛讛讝讗讛 转讛讬讛 拽讜讚诐 诇讟讘讬诇讛 讻诪讜 砖诪爪讬谞讜 讘砖讗专 讛讬诪讬诐, 讗诇讗 讚讘讬讜诐 讛砖讘讬注讬 爪专讬讱 讗转 讛讛讝讗讛 讘转讞讬诇讛 讻讚讬 诇驻注讜诇 讗转 讛讚讬谉 讚诪拽爪转 讛讬讜诐 讻讻讜诇讜.
讗诪谞诐 讬砖 诇讚讬讬拽 诪讚讘专讬 讛专诪讘"诐 讚讗讞专讬 讬讜诐 讛砖讘讬注讬 讛讛讝讗讛 讜讛讟讘讬诇讛 讗驻讬' 诇讗 爪专讬讻讜转 诇讛讬讜转 讘讗讜转讜 讬讜诐. 讜谞专讗讛 诪讝讛 诇讜诪专 讘讬讗讜专 讗讞专 讘讚讘专讬 讛专诪讘"诐, 讚讛讬讬谞讜 讚讛讝讗讛 讘讬讜诐 讛砖讘讬注讬 讞诇讜拽 讘讬住讜讚讜 诪讛讝讗讛 讘讬讜诐 讛砖诪讬谞讬 讜讛诇讗讛. 讚讛专讬 讘讬讜诐 讛砖讘讬注讬 讬"诇 讚讛讝讗讛 讞诇讛 讻讚讬谉 诪讟讛专 讻诪讜 讛讟讘讬诇讛 注爪诪讛 讜砖谞讬讛诐 诪爪讟专驻讬诐 诇讛讬讜转 讞诇讜转 诪讟讛专 讗讞转. 讗诇讗 讚讛讟讘讬诇讛 诪砖诇讬诐 讗转 讛讟讛专讛 讚讛讛讝讗讛 讜诇讻谉 讛讛讝讗讛 爪专讬讻讛 诇讛讬讜转 诇驻谞讬 讛讟讘讬诇讛. 讜讗讬诇讜 讘砖讗专 讛讬诪讬诐 讗讬谉 讛讛讝讗讛 讜讛讟讘讬诇讛 诪爪讟专驻讬诐 诇讛讬讜转 讞诇讜转 诪讟讛专 讗讞转. 讗诇讗 讚讛讟讘讬诇讛 讛讜讬 讞诇讜转 诪讟讛专 诇注爪诪讛 诇注讜诪转 讛讛讝讗讛 讚讛讜讬 拽讬讜诐 诪爪讜讛 讚谞爪专讱 讻转谞讗讬 诇讞诇讜转 讛讟讛专讛. 讜诇讻谉 讛诐 讬讻讜诇讬诐 诇讛讬讜转 讘讘' 讬诪讬诐 砖讜谞讬诐 讜讗讬谉 住讚专 讘讬谞讬讛诐 讚讛专讬 讗讬谉 讛诐 诪爪讟专驻讬诐 诇讞诇讜转 诪讟讛专 讗讞转. 讜讗驻讬' 讗诐 谞讗诪专 讚讛讝讗讛 讘砖讗专 讬诪讬诐 讙诐 讻谉 讛讜讬 诪讟讛专, 诪"诪 讛讜讬 讞诇讜转 诪讟讛专 讘谞驻专讚 诪讛讟讘讬诇讛 讜讗讬谉 爪专讬讱 诇住讚专 诪住讜讬诐.
讜讗诐 讻谞讬诐 讛讚讘专讬诐 讚讬砖 讘' 讚讬谞讬诐 讘讛讝讗讛, 讬"诇 讚讝讛讜 讘讬讗讜专 讻讜讜谞转 讛住驻专讬 讚谞讬转谉 诇讛讝讜转 讜诇讟讘讜诇 讙诐 讗讞专讬 讬讜诐 讛砖讘讬注讬, 讜讝"诇 讗讬谉 诇讬 讗诇讗 砖讘讬注讬, 砖诪讬谞讬 转砖讬注讬 注砖讬专讬 诪谞讬讬谉 转"诇 讜讞讟讗讜 讘讬讜诐 讛砖讘讬注讬 讜讗讞"讻 讜讻讘住 讘讙讚讬讜 讜专讞抓 讘诪讬诐 讜讟讛专 讘注专讘 注讻"诇. 讚讛讬讬谞讜, 讚讗诐 讛讛讝讗讛 讜讛讟讘讬诇讛 讛讬讜 讘讬讜诐 讛砖讘讬注讬 讗讝讬 谞注砖讜 诇讞诇讜转 讗讞转 砖诇 讟讛专讛 讘讬讜诐 讛砖讘讬注讬 讚讞诇 讻讛诪砖讱 砖诇 讛讛讝讗讛 讚讛讬转讛 讘讬讜诐 讛砖诇讬砖讬. 讗诪谞诐 讗诐 讗讬讞专 讛讛讝讗讛 诪讬讜诐 讛砖讘讬注讬 诇讬讜诐 讛砖诪讬谞讬, 讗讝讬 讞诇 讚讬谉 讗讞专 讚讛讝讗讛 讚讞诇讛 讻拽讬讜诐 诪爪讜讛 讗讜 讻诪讟讛专 诇注爪诪讛 讚讗讬谞讛 诪爪讜专驻转 诇讛讝讗讛 讚讬讜诐 讛砖诇讬砖讬, 讜讙诐 讛讚讬谉 讛讞讚砖 讛讝讛 讚讛讝讗转 讬讜诐 砖诪讬谞讬 讗讬谞讛 诪爪讟专驻转 诇讞诇讜转 讗讞转 注诐 讛讟讘讬诇讛 诇讜诪专 讚讛诐 爪专讬讻讬诐 诇讛讬讜转 讘住讚专 诪住讜讬诐.
讙诪'. 讗"诇 讻诇 砖讘讬讚讜 诇讗讜 讻诪讞讜住专 诪注砖讛 讚诪讬.
讛转讜住' 讘谞讝讬专 (讬讘. 讚"讛 诪"讟) 讛讘讬讗 讚注转 专"转 讚讗诐 讬砖 诇讗讚诐 拽诪讞 讛讜讗 讬讻讜诇 诇诪谞讜转 砖诇讬讞 诇讛驻专讬砖 讞诇讛 诇讻砖谞注砖讛 注讬住讛 讗注"驻 讚讛讜讬 讚讘专 砖诇讗 讘讗 诇注讜诇诐, 讜讝"诇 讜讗讬讱 谞注砖讛 砖诇讬讞 讘讚讘专 讛讝讛 讛讗 讘砖注讛 砖注讜砖讛 讗讜转讛 砖诇讬讞讜转 诇讗 讛讬转讛 讬讻讜诇讛 讘注爪诪讛 诇讛驻专讬砖 讞诇讛 诪拽诪讞 讝讛 砖讗讬谞讜 讘专 讞讬讜讘讗 砖讗讬谉 诪驻专讬砖讬谉 讞诇讛 诪拽诪讞 讜讗讜诪专 专讘讬谞讜 转诐 讚讬砖 讘讬讚讛 诇讛讘讬讗 注讬住讛 诪讙讜诇讙诇转 讜诇讜诪专 注讬住讛 讝讜 转讛讗 讞诇讛 注诇 拽诪讞 诇讻砖讬讛讬讛 谞讬诇讜砖 讜讚讘专讬诐 砖讘讬讚讛 拽讬讬诪讬诐 讚讗讬谉 讝讛 讚讘专 砖诇讗 讘讗 诇注讜诇诐 讻讬讜谉 砖讘讬讚讛 诇诇讜砖 讜诇讙诇讙诇 讛注讬住讛 拽专讜讬 砖驻讬专 讘讗 诇注讜诇诐 讻讬讜谉 砖讘讬讚讛 诇注砖讜转 讻讚讗诪专 驻专拽 讛讗讜诪专 诇讞讘讬专讜 (拽讚讜砖讬谉 讚祝 住讘:) 驻讬专讜转 注专讜讙讛 讝讜 转诇讜砖讛 讬讛讗 转专讜诪讛 注诇 驻讬专讜转 注专讜讙讛 讝讜 诪讞讜讘专转 诇讻砖讬转诇砖讜 讜谞转诇砖讜 讚讘专讬讜 拽讬讬诪讬谉 讚讻诇 砖讘讬讚讜 诇注砖讜转 诇讗讜 讻诪讞讜住专 诪注砖讛 讚诪讬 讜讘讬讚讜 诇转讜诇砖诐 注讻"诇.
讜诇讻讗讜专讛 讬砖 诇讚讞讜转 讛专讗讬讬讛 诪住讜讙讬讬转谞讜 讚讛专讬 讘转讘讜讗讛 诪讞讜讘专转 讬砖 讙诪专 驻专讬 讘注讜诇诐 讗诇讗 讚讗讬谉 诪讞讬讬讘 砖诇 转专讜"诪 讘诪讞讜讘专 讜讘讗 讛讚讬谉 讚讘讬讚讜 讜拽讜讘注 讚讛转讘讜讗讛 讛诪讞讜讘专转 谞讞砖讘 诇讚讘专 讛讘讗 讘注讜诇诐.83 讗诪谞诐 拽诪讞 讛讜讬 讞驻爪讗 讗讞专 诪注讬住讛 讜讗讬谉 讻讗谉 讞驻爪讗 砖诇 讚讘专 砖专讗讜讬 诇讛讬讜转 讞讬讬讘 讘讞诇讛 讜诪讬 讗诪专 讚讘讬讚讜 诪讛谞讬 讘讗讜驻谉 讻讝讛.84 讜专讜讗讬诐 诪讝讛 讚诇驻讬 专"转 讻诇 讛讬讻讗 讚讘讬讚讜 讗讬谉 诇讞诇拽 讘讬谉 讛讬讻讗 讚讛讞驻爪讗 讘注讜诇诐 诇讘讬谉 讛讬讻讗 讚讛讞驻爪讗 讗讬谞讜 讘注讜诇诐 讗诇讗 讚诪"诪 讞诇 讚讬谉 讚讻诇 砖讘讬讚讜 诇讗讜 讻诪讞讜住专 诪注砖讛 讚诪讬.
讜诇驻讬"讝 诇讻讗讜专讛 爪"讘 诪讛诪砖讱 讛讙诪' (住讙:) 讚讛讗讜诪专 诇砖驻讞讛 讛专讬 讗转 诪拽讜讚砖转 诇讬 诇讗讞专 砖讗砖转讞专专讬讱 讗讬谞讛 诪拽讜讚砖转 讚讛专讬 "诪注讬拽专讗 讘讛诪讛 讛砖转讗 讚注转 讗讞专转", 讜专砖"讬 驻讬专砖 讜讝"诇 讛诇讻讱 讗讬谉 诪讞讜住专 诪注砖讛 讙讚讜诇 诪讝讛 注讻"诇. 讜诇讻讗讜专讛 讻讜讜谞转讜 讚讛讞驻爪讗 砖诇 拽讬讚讜砖讬谉 讗讬谞讜 讘注讜诇诐 讻诇诇 注讻砖讬讜 讜诇讻谉 讘讬讚讜 讗讬谞讜 诪讛谞讬. 讜讝讛 拽砖讛 注诇 专"转 讚住"诇 讚讘讬讚讜 诪讛谞讬 讘讚讘专 砖诇讗 讘讗 诇注讜诇诐 讗驻讬' 讛讬讻讗 讚讛讞驻爪讗 讗讬谞讜 注讚讬讬谉 讘注讜诇诐 讻诇诇.
讜谞专讗讛 讚专"转 讛讘讬谉 讗转 讚讘专讬 讛讙诪' 讘讗讜驻谉 讗讞专. 讚讛讬讬谞讜 讚讛讙诪' 诪讚讙讬砖讛 讚诇讗讞专 讛砖讞专讜专 讬砖 诇讛 讚注转 讗讞专转 讚讗讬谉 诇讛 讘砖驻讞讛. 讜讻讜讜谞转 讛讙诪' 讛讬讗 讚讗砖讛 爪专讬讻讛 讚注转 诇讛转拽讚砖 讜注讘讚 讜砖驻讞讛 诪讜驻拽注讬谉 诪讚注转 拽讬讚讜砖讬谉. 讜诪驻谞讬 讛讛驻拽注讛 讛讝讗转, 讛拽讬讚讜砖讬谉 讗讬谞谉 讞诇讬谉 讗注"驻 讚讗讬谉 爪讜专讱 砖讛讞驻爪讗 砖诇 讛讗砖讛 砖讛讬讗 讘转 转驻讬住转 拽讬讚讜砖讬谉 转讛讗 讘注讜诇诐. 讜讘讝讛 讗祝 诪转讜专爪转 拽讜砖讬讬转 讛专讗砖讜谞讬诐 (专砖讘"讗 讚"讛 讛讗 讚转专爪讬谞谉) 讚诇诪讛 讘谞讻专讬讛 讛讙诪' 诇讗 诪转专爪转 讚诪注讬拽专讗 讘讛诪讛 讛砖转讗 讚注转 讗讞专转 诪拽谞讛 讜诇讻谉 拽讬讚讜砖讬谉 诇讗 诪讛谞讬 讗驻讬' 诇诪"讚 讚讗讚诐 诪拽谞讛 讚讘专 砖诇讗 讘讗 诇注讜诇诐. 讚讛专讬 专拽 讘砖驻讞讛 讗讬谉 诇讛 讚注转 拽讬讚讜砖讬谉, 讜讗讬诇讜 诇谞讻专讬转 讬砖 讚注转 拽讬讚讜砖讬谉85 讜诇讻谉 诇驻讬 专"转 讚诇讗 爪专讬讱 讚讛讞驻爪讗 转讛讗 讘注讜诇诐 讛拽讬讚讜砖讬谉 专讗讜讬讬谉 诇讞讜诇 讻砖讛讬讗 诪转讙讬讬专转. 讜诇讻谉 讘谞讻专讬转 讛讙诪' 爪专讬讻讛 讚讞讬讬讛 讗讞专转, 讚讛讬讬谞讜 讚讛讙讬专讜转 讗讬谞讛 讘讬讚 讛诪拽讚砖.
讜注讬讬谉 讘专砖讘"讗 讚转讬专抓 诇诪讛 "诪注讬拽专讗 讘讛诪讛" 砖讬讬讱 专拽 诇砖驻讞讛 讜诇讗 诇谞讻专讬转 讘讗讜驻谉 讗讞专, 讜讝"诇 讜讬"诇 讚诇讙讘讬 讙专 诇讗 砖讬讬讱 诇诪讬诪专 诪注讬拽专讗 讘讛诪讛 讚讘注讘讚 讚讜拽讗 讛讜讗 讚讗讬讻讗 诇诪讬诪专 讛讻讬 诪砖讜诐 讚讗讬讛讜 讗讬转拽砖 诇讘讛诪讛 讚讻转讬讘 砖讘讜 诇讻诐 驻讛 注诐 讛讞诪讜专 讗讘诇 讙讜讬 诇讗 注讻"诇. 讻诇讜诪专 讚讛讟注诐 讚讗讬谉 转驻讬住转 拽讬讚讜砖讬谉 讘谞讻专讬转 讛讜讗 讚诪砖讜诐 讚讞住专讛 诇讛 拽讚讜砖转 讬砖专讗诇 讗讘诇 讗讬谉 讚讬谉 讚注讻讜"诐 诪讜驻拽注 诪拽讬讚讜砖讬谉. 诪讗讬讚讱 注讬讬谉 讘砖讬注讜专讬诐 诇拽诪谉 (住讞: 讚"讛 砖驻讞讛 讻谞注谞讬转 诪谞诇谉) 讚讛讘讗谞讜 讘砖诐 讛讙专"讞 讝爪"诇 讚讬砖 讘注讘讚 讜砖驻讞讛 拽讚讜砖转 讬砖专讗诇 诇讛转拽讚砖, 讚讛专讬 诇驻讬 讻诪讛 讚注讜转 讘专讗砖讜谞讬诐 讟讘讬诇讛 砖谞讬讛 讛讜讬讗 诪讚专讘谞谉 讘注诇诪讗 讜讗讬谞讜 谞爪专讻转 诇注爪诐 讛讙讬专讜转. 讗诇讗 讚讗注"驻 讚讬砖 诇砖驻讞讛 拽讚讜砖转 讬砖专讗诇 诇讛讬讜转 讘转 转驻讬住转 拽讬讚讜砖讬谉, 诪"诪 注爪诐 讛砖诐 砖驻讞讛 诪驻拽讬注 讗讜转讛 诪转讜专转 拽讬讚讜砖讬谉. 讜诇驻讬"讝 讬"诇 讚诇讻谉 讛讙诪' 专拽 转讬专爪讛 讘砖驻讞讛 讚诪注讬拽专讗 讘讛诪讛 讚讛专讬 讗讬谉 诇讛 讞讬讬住 讜讛讬讗 诪讜驻拽注转 诪转讜专转 拽讬讚讜砖讬谉 讜诪诪讬诇讗 诇讗 砖讬讬讱 诇注砖讜转 诪注砖讛 拽讬讚讜砖讬谉 注讻砖讬讜 诇讻砖转砖转讞专专. 讗讘诇 讘谞讻专讬转 讛拽讬讚讜砖讬谉 讛讬讛 诪讜注讬诇 诇讗讞专 砖谞转讙讬讬专讛 诇讜诇讬 讛讬转讛 讘讬讚讛 诇讛转讙讬讬专 诪讻讬讜谉 讚讘谞讻专讬转 拽讬讚讜砖讬谉 讗讬谞谉 转讜驻住讬谉 讘讛 诪讞诪转 讞住专讜谉 讘拽讚讜砖转 讬砖专讗诇 讗讘诇 讗讬谉 讞诇讜转 讚诪驻拽讬注 讗讜转讛 诪转驻讬住转 拽讬讚讜砖讬谉.86
讜讘讝讛 讙诐 谞讬转谉 诇讘讗专 讗转 讚讘专讬 讛专诪讘"诐 (驻专拽 讙 诪讛诇讻讜转 讙讬专讜砖讬谉 讛诇讟"讜-讛诇讟"讝) 讘驻住讜诇 讚注讻讜"诐 讜注讘讚 讘讻转讬讘转 讙讟, 讜讝"诇 讛讻诇 讻砖专讬谉 诇讻转讜讘 讗转 讛讙讟 讞讜抓 诪讞诪砖讛, 讙讜讬 讜注讘讚 讜讞专砖 讜砖讜讟讛 讜拽讟谉 讗驻讬诇讜 讛讗砖讛 注爪诪讛 讻讜转讘转 讗转 讙讬讟讛, 讬砖专讗诇 砖谞砖转诪讚 诇注"讝 讗讜 砖讛讜讗 诪讞诇诇 砖讘转 讘驻专讛住讬讗 讛专讬 讛讜讗 讻讙讜讬 诇讻诇 讚讘专讬讜, 讜诇诪讛 讗讬谉 讻讜转讘讬谉 讗诇讜 讛讞诪砖讛, 诪驻谞讬 砖爪专讬讱 讛讻讜转讘 诇讻转讜讘 诇砖诐 讛讗讬砖 讛诪讙专砖 讜诇砖诐 讛讗砖讛 讛诪转讙专砖转, 讜讛讙讜讬 注诇 讚注转 注爪诪讜 讛讜讗 讻讜转讘, 讜讞专砖 砖讜讟讛 讜拽讟谉 讗讬谞谉 讘谞讬 讚注转, 讜讛注讘讚 讗讬谞讜 讘转讜专转 讙讬讟讬谉 讜拽讬讚讜砖讬谉 诇驻讬讻讱 讛讜讗 驻住讜诇 讻讙讜讬 诇讻诇 讚讘专讬讜 讜讻讜' 注讻"诇. 讛专讬 讘讙讜讬 讛专诪讘"诐 讻转讘 讚讗讬谞讜 讻讜转讘 讘讻讜讜谞转 诇砖诪讛 讜讘注讘讚 讻转讘 讚讗讬谞讜 讘转讜专转 讙讬讟讬谉 讜拽讬讚讜砖讬谉. 讜讛讘讬讗讜专 讘讝讛 讛讜讗 讚注讘讚 诪讜驻拽注 诪转讜专转 讙讬讟讬谉 讜拽讬讚讜砖讬谉 诪讙讝讛"讻 讚注诐 讛讚讜诪讛 诇讞诪讜专 讜诇讻谉 讗注"驻 讚讬砖 诇讜 拽讚讜砖转 讬砖专讗诇 诇讛转拽讚砖 诪"诪 讗讬谞讜 讘转讜专转 讙讬讟讬谉 讜拽讬讚讜砖讬谉 讚诪讜驻拽注 讛讜讗 注"驻 讚讬谉 诪诇讻转讜讘 讙讟. 诪讗讬讚讱 讙讜讬 讞住专讛 诇讜 讘拽讚讜砖转 讬砖专讗诇 讗讘诇 讗讬谞讜 诪讜驻拽注 讘讙讘专讗 讜诇讻谉 讛专诪讘"诐 讻转讘 讚讙讜讬 驻住讜诇 讻讬 讙讜讬 讻讜转讘 注诇 讚注转 注爪诪讜 讜讗讬谞讜 讻讜转讘 诇砖诪讛, 讜诇讗 讻转讘 砖讗讬谞讜 讘转讜专转 讙讬专讜砖讬谉.
讜讬砖 诇讛注讬专 讚讛讙专"讞 讝爪"诇 讘讬讗专 讗转 讚讘专讬 讛专诪讘"诐 讘讗讜驻谉 讗讞专, 讚讛讬讬谞讜 讚讗讛"谞 讚讙诐 讙讜讬 讗讬谞讜 讘转讜专转 讙讬讟讬谉 讜拽讬讚讜砖讬谉 讜讝讛讜 讛讟注诐 讚讗讬谞讜 讬讻讜诇 诇讻转讜讘 讙讟 诇砖诪讛. 讗诇讗 讚讛专诪讘"诐 讻诇诇 诪讜诪专 讘讬讞讚 注诐 讙讜讬, 讜讬砖专讗诇 诪讜诪专 讛讜讬 讘转讜专转 讙讬讟讬谉 讜拽讬讚讜砖讬谉, 讜诇讻谉 讛专诪讘"诐 谞讬诪拽 讗转 讛驻住讜诇 讚讙讜讬 讜诪讜诪专 讚注诇 讚注转 注爪诪讜 讛讜讗 讻讜转讘.87
转讜讚"讛 讗讬谉 转讜专诪讬谉.
专砖"讬 谞拽讟 讚讛讗 讚讗讬谉 转讜专诪讬谉 诪谉 讛转诇讜砖 注诇 讛诪讞讜讘专 讛讜讬 诪驻谞讬 讚讛诪讞讜讘专 讗讬谞讜 讞讬讬讘 讘转专讜诪讛. 讜讛转讜住' 讛拽砖讜 注诇讬讜 讚诇驻讬 讝讛 拽砖讛 诪讚讜注 讛转讜专诐 诪讚讘专 砖谞讙诪专讛 诪诇讗讻转讜 注诇 讚讘专 砖诇讗 谞讙诪专讛 诪诇讗讻转讜 转专讜诪转讜 转专讜诪讛, 讛专讬 讙诐 讝讛 转讜专诐 诪谉 讛讞讬讜讘 注诇 讛驻讟讜专. 讜谞专讗讛 诇转专抓 讚谞讞诇拽讜 专砖"讬 讜讛转讜住' 讘讬讞住 讘讬谉 讛讛驻专砖讛 诇讘讬谉 讞诇讜转 砖诐 讟讘诇 讜讞讬讜讘 讛驻专砖讛. 讚讛转讜住' 谞拽讟讜 讚讘转诇讜砖 诇驻谞讬 讙诪专 诪诇讗讻讛 讗注"驻 讚讗讬谉 讞诇讜转 砖诐 讟讘诇 讜讞住专讛 讞讬讜讘 讛驻专砖讛, 诪"诪 讛驻专砖讛 讞诇讛.88 讜诇讻谉 爪"诇 讚讘转诇讜砖 注诇 讛诪讞讜讘专 讛讟注诐 讚讛讛驻专砖讛 讗讬谞讛 讞诇讛 讘讚讬注讘讚 讛讜讗 诪驻谞讬 讚讘诪讞讜讘专 讬砖 讞住专讜谉 讘讞驻爪讗 砖诇 讛转讘讜讗讛 讜诇讗 砖讬砖 讞住专讜谉 讞讜讘讛.
讗诪谞诐 讬"诇 讚专砖"讬 住"诇 讚讘诇讬 讞诇讜转 砖诐 讟讘诇 讜讞讬讜讘 讛驻专砖讛 讗讬谉 讛驻专砖讛 讞诇讛 讻诇诇. 讜诇驻讬"讝 诪住讘专讗 讛讬讬谞讜 讗讜诪专讬诐 讚转诇讜砖 诇驻谞讬 讙诪专 诪诇讗讻讛 讚讜诪讛 诇诪讞讜讘专, 讚讛讬讬谞讜 讚讘砖谞讬讛诐 讗讬谉 讞诇讜转 砖诐 讟讘诇 讜讞讬讜讘 讛驻专砖讛 讜诇讻谉 专讗讜讬 诇讜诪专 讚讗讬谉 讛驻专砖讛 讞诇讛 讻诇诇. 讗诇讗 讚专砖"讬 讞讬讚砖 讚讛讬讻讗 讚讗讚诐 诪驻专讬砖 注诇 转诇讜砖 诇驻谞讬 讙诪专 诪诇讗讻讛, 讗注"驻 讚诇驻谞讬 讛讛驻专砖讛 诇讗 讛讬转讛 讞诇讜转 讟讘诇 诪"诪 注爪诐 讛讛驻专砖讛 注爪诪讛 讙讜专诪转 诇讞诇讜转 砖诐 讟讘诇 讘讘转 讗讞转 注诐 讛讛驻专砖讛. 讚讛专讬 诪爪讬谞讜 讚讬砖 讚讘专讬诐 讚拽讜讘注讬诐 诇诪注砖专 诇驻谞讬 专讗讬讬转 驻谞讬 讛讘讬转 讻诪讜 诪拽讞 讻讚诪讘讜讗专 讘专诪讘"诐 (驻专拽 讙 诪讛诇讻讜转 诪注砖专 讛诇"讙). 讜讬"诇 讚讛驻专砖转 转专讜诪讛 注爪诪讛 讙诐 诪讞讬诇讛 讞诇讜转 砖诐 讟讘诇 讘讻专讬, 讜讗讝 讘讘转 讗讞转 讬"诇 讚讛讛驻专砖讛 讞诇讛 诪讻讬讜谉 讚砖诐 讟讘诇 谞诪讬 讞诇. 讜讻诇 讝讛 讗讬讬专讬 讘转诇讜砖. 讗诪谞诐 讘诪讞讜讘专 讚讛驻专讬 注讚讬讬谉 讙讚诇 讗讬 讗驻砖专 诇讜诪专 讚讛驻专砖讛 拽讜讘注转 诇诪注砖专 讜讙讜专诪转 诇讞诇讜转 讟讘诇 讜讞讬讜讘 讛驻专砖讛 讜诇讻谉 讛驻专砖讛 诪谉 讛转诇讜砖 注诇 讛诪讞讜讘专 讛讜讬 讛驻专砖讛 讘诇讬 讞诇讜转 讟讘诇 讜讗讬谉 讛驻专砖讛 讻讝讗转 讞诇讛.89
83 讜诇讻讗讜专讛 讬砖 诇讛讜讻讬讞 讚诪讞讜讘专 讛讜讬 讞驻爪讗 砖诇 驻专讬 讘谞讜讙注 诇转专讜"诪 诪砖讬讟转 专砖"讬 讘住讜讙讬讬转谞讜 (住讘. 讚"讛 讜谞转诇砖讜) 讚诪砖诪注 诪讚讘专讬讜 讚诇讻砖讬转诇砖讜 讛驻讬专讜转 讛讜讜 转专讜诪讛 诇诪驻专注 诪砖注转 讛讛驻专砖讛 讗注"驻 讚讗讝 讛讬讜 诪讞讜讘专讬谉.
84 讜注讬讬谉 讘转讜专转 讝专注讬诐 (转专讜诪讜转 驻专拽 讗 诪砖谞讛 讛) 讚谞拽讟 讚讝讛讜 讛讟注诐 讚讛住诪"讙 讞讜诇拽 注诇 专"转 讜谞拽讟 讚诇驻讬 讛讞讻诪讬诐 讗讬 讗驻砖专 诇讛驻专讬砖 讞诇讛 注诇 拽诪讞 诇讻砖讬讛讬讛 谞讬诇讜砖, 讚讛专讬 砖诐 讗讬谉 讞驻爪讗 砖诇 注讬住讛 诪砖讗"讻 讘诪讞讜讘专 讚讛讜讬 讞驻爪讗 砖诇 驻专讬 讗诇讗 讚讬砖 讚讬谉 讚讗讬谉 注讜砖讬谉 诪注砖讛 讛驻专砖讛 诪诪讞讜讘专.
85 爪"注 讘讘讬讗讜专 讛讞讬诇讜拽 讛讝讛 讚讛讗 谞讻专讬转 谞诪讬 讗讬谞讛 讘转 拽讬讚讜砖讬谉 讻诪讜 砖驻讞讛. 讜讗讜诇讬 讬"诇 讚讘谞讻专讬转 讞诇讛 讗讬砖讜转 讚讘注讜诇转 讘注诇 诪砖讗"讻 讘砖驻讞讛 讚讗讬谞讛 讘转 讗讬砖讜转 讻诇诇. 讜诪砖讜"讛 讬转讻谉 砖转讛讬讛 讚注转 诇拽讬讚讜砖讬谉 讘谞讻专讬转 讗讱 诇讗 讘砖驻讞讛.
86 讚讞诇讜转 讚讬谉 讘讬讚讛 讬讻讜诇 诇诪诇讗 讗转 讛讞住专讜谉 讚拽讚讜砖转 讬砖专讗诇 讚谞讻专讬转, 讜诪讗讬讚讱 讚讬谉 讘讬讚讜 讗讬谞讜 诪讜注讬诇 讻谞讙讚 讛诪驻拽讬注 讚拽讬讚讜砖讬谉 讚讞诇 讘砖驻讞讛.
87 讜讛砖讜讜讛 诇讞讬讚讜砖讬 讛讙专"讞 注诇 讛专诪讘"诐 (驻专拽 讗 诪讛诇讻讜转 转驻讬诇讬谉 讛诇讟"讜).
88 讜诇讻讗讜专讛 讝讛 讚讜诪讛 诇砖讬讟转 讛专讗讘"讚 (诪讜讘讗 讘讻驻转讜专 讜驻专讞 驻专拽 讙), 讚专拽 转讬专讜砖 讚讙谉 讜讬爪讛专 讞讬讬讘讬诐 讘转专讜"诪 诪讚讗讜专讬讬转讗 讜讞诇 讘讛诐 讗讬住讜专 讟讘诇, 讗诪谞诐 讗驻砖专 诇讛驻专讬砖 讘专砖讜转 注诇 砖讗专 讛诪讬谞讬诐. 讜注讜讚 注讬讬谉 讘诪拽讚砖 讚讜讚 (转专讜诪讜转 住讬诪谉 讻讙).
89 讜注"注 讘住驻专 讗专抓 讛爪讘讬 诇讛讙专"爪 砖讻讟专 (住讬诪谉 讻, 注诪讜讚 拽诪讚) 讚讛讘讬讗 诪专讘讬谞讜 讝爪"诇 讚讘注爪诐 诪砖注转 讛转诇讬砖讛 讞诇 砖诐 讟讘诇 注诇 讛转讘讜讗讛 讗驻讬' 诇驻谞讬 讙诪专 讛诪诇讗讻讛 讗诇讗 讚讘注讬谞谉 诪讬专讜讞 讜专讗讬讬转 驻谞讬 讛讘讬转 讻讚讬 诇讛讞砖讘 诇讗讻讬诇转 拽讘注.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

